
Inimioara, floarea poeziei naţionale de cei mai 
buni scriitori români, broş. 60 fil., leg. cor. 1—. 

Cinci-zeci de istorioare morale pentru băieţi 
şi băiete cu 6 chipuri colorate, leg. 80 fil. 

Fecioara dela Orleans, dramă romantică de Fr. 
Schiller, tradusă de Maria Сипап, broş. 
90 fil., eleg. cartonată cor. 1.30. 

Povestiri de L Agârbiceanu broş. 20 fil. 

Adevărata bogăție, poveste del. Agârbiceanu, 


. broş. 20 fi 

Innecul de pe Rin. Povestire morală pentru popor 
$i tinerime. Traducere de Petrescu-Boto- 
Seneanu, 50 fil. 

Istorisire despre nașterea lui Isus Hristos. 
Tradusă şi prelucrată de Al. Petrescu, 
50 fileri. 

Povestiri morale de Fr. Hoffmann, trad. de 

L. Daus, broş. 90 fil. 

strațiuni, leg. simplu cor. 1.20, leg. frumos 
cor. 1.75, leg. în piele neagră, cor. 3.50, în piele 
fină cor. 480, în imit. de ós alb, cor. 2.75, 
in catifea, cor. 8.50. 

Vreau să ajung in ceriu, leg: frumos 75 fil. leg. 
in imit. de os alb, cor. 1.50. 

Laudà lui D-zeu, leg. frumos cor. 1.—, leg. in 
imit. de os alb, cor 1.80. 

Cheia Raiului, leg. frumos cor. 1.—, leg. de lux 
cor. 3.60. 

Carte de rugăciune, întocmită de Calistr. Coca, 
leg. frumos cor. 1.25. 

Poarta Raiului, leg. frumos 60 fil. 

Domnul este întărirea şi mântuirea mea! leg. 
frumos 65 fil., leg. în imit. de os alb, cor. 1.50. 

Mărgăritarul sufletului, leg. cor. 1.—. 

Icoana sufletului, leg. cor. 1.—. 

Silistra. 


În ședințele secrete tale Senatului si Ca- 
merei din București sa discutat amănunțit 
politica internă și externă a României din 
ultimele decenii și mai ales din timpul răs- 
boiului balcanic. Şedinţele au fost secrete 
numai pentru Monitorul oficial, căci 
toate celelalte ziare au avut deplina libertate 
să deie cele mai largi informaţii despre cele 
petrecute în corpurile legiuitoare ale Rega- 
tului. Nu credem să fi avut ziarele bucure- 
stene o mai mare trecere ca în aceste zile 
de agitaţie, când întreaga obște românească 
voiă să ştie, de ce a rămas România neutră 
in răsboiul balcanic si de ce nu i s'a dat 
rectificarea de granitá la sudul Dobrogei 
prin o linie, care sá plece la vest de Turtu- 
caia si sá se opreascá la Marea neagrá, spre 
sud de portul Balcic, prima rectificare pe care 
a cerut-o Románia, dupá cum dovedeste pro- 
tocolul dela Londra — si de ce a trebuit sá 
intre în tárguieli cu Bulgaria, să fie învinsă 
de aceasta si părăsită de puterile europene, 
când mesagiul regal spuneă categoric: „gla- 
sul țării va fi ascultat“? 

D-l Maiorescu și-a mobilizat toată puterea 
de argumentatie și toate fascinătoarele daruri 
retorice, încercând să salveze cinstea țării 
și a guvernului. A povestit în fraze bine ro- 
tunzite, cu cuvinte subliniate de intonatii 
speciale, cu gesturi elocvente istoricul trata- 
tivelor. A încercat să convingă pe venerabilii 
senatori că împrejurările mau îngăduit Re- 
gatului altă politică și deci dobândirea altor 
rezultate, decât cele cuprinse în protocolul 

Orice reproducere fără indicarea izvorului e oprită. 


Silistra e un simbol pentru viitorul 
neamului românesc. 


(Memoriul d-lui Maiorescu câtră con- 
ferinta din Petersburg.) 


dela Petersburg. A spus cá România nu 
puteă să mobilizeze la începutul răsboiului 
balcanic, deoarece a fost ameninţată din par- 
tea Rusiei, iar Bulgaria şi Serbia aveau în- 
cheiată o convenţie de sprijin reciproc în 
cazul unui atac românesc. România a fost 
deci silită să fie cuminte, să primească de- 
claratiile de dragoste și asigurările Austriei 
și să se mulțumească cu pomana primită 
la Petersburg. 

D-l Maiorescu a cerut senatului și camerei 
să voteze protocolul dela Petersburg și să 
autorizeze guvernul a luă în posesiune Si- 
listra. Lucru, care nu se puteă refuză. 

D-l Take lonescu, șeful conservatorilor- 
democrați si ministru de interne, și-a lămurit 
rostul ce l-a avut în tratativele cu Daneff, 
a apărat politica guvernului, încheindu-și 
strălucitul discurs prin declaraţia că în 1913 
începe schimbarea vremurilor; în 1913 pentru 
întâiaoară se redobándeste ceva din moşte- 
nirea strămoșească: Silistra lui Mircea cel 
bătrân. 

D-l I. 1. C. Brătianu, șeful liberalilor, a 
fost foarte politicos cu guvernul d-lui Maio- 
rescu; a criticat obiectiv și calm câteva gre- 
seli, fixând atitudinea partidului liberal într'o 
declaraţie, în care acesta, fără să se identifice 
şi să aprobe politica guvernului, votează pentru 
aducerea la îndeplinire a punctelor cuprinse 
în protocolul dela Petersburg. D-l Brătianu 
a mai spus că acest protocol nu va împedecă 
România ca în alte împrejurări să ridice alte 

În cameră discuţia a fost mai violentă. 
Politica guvernului a fost aspru criticată. 
D-l Miclescu a atacat chiar si pe Regele 
Carol, care conduce singur întreaga politică 
externă a țării fără să țină seama de dem- 
nitatea ei și de adevăratele ei interese, iar 
d-l Iorga a repetat că viitorul Românismului 
nu e în Balcani ci în altă parte. 

Discutia s'a încheiat, protocolul s'a votat 
și în Silistra azi-máne va fâlfăi flamura tri- 
coloră a României. Cu toate aceste întreaga 
obște românească, atât dincolo cât și dincoace 
de Carpaţi simte că Regatul a suferit o în- 
frângere. O gazetă dela noi spuneă că do- 
bândirea Silistrei înseamnă o „victorie mo- 
rală“ pentru România. Credem că ziarul par- 
tidului nostru naţional a voit să facă numai 
un serviciu guvernului d-lui Maiorescu prin 
acel articol prim, străin de sentimentul public 
dela noi. 

Nemulțumirea față de rezultatele dobândite 
a căutat să dea explicări. A fost învinuită 
diplomația României, ca lipsită de pregătirea 
necesară și trândavă în îndeplinirea misiunei 
ei, s'a învinuit guvernul pentru lipsa de pre- 
vedere si pentru lipsa de energie și s'au în- 
fierat persoane cu trădare de patrie (d-l Take 
lonescu). Toate aceste invinuiri nu explică, 
însă, nimic, Adevăratele cauze ale slăbiciunii 
de care a suferit România în cursul crizei 
balcanice nu datează dela venirea la guvern 
a d-lor Titu Maiorescu si Take lonescu și 
nici nu sunt a se căută în greșelile săvârșite 
de oamenii cari întâmplător erau la cârma 
țării. Cauzele sunt cu mult mai adânci și cu 
mult mai îndepărtate. Cauza primordială e 
feudalitatea din țara românească. Întreg re- 
gatul e în mâna câtorva. latifundiari, cari îl 
stăpânesc după interesele lor de clasă. Tà- 
ránimea in cea mai mare parte a ei genie 
şi astăzi intr'o iobăgie rusinoasá. Burghezia 
din oraşe e slabă și avizată la mila. boie- 
rească. Guvernele partidelor politice se pe- 
rândează la putere, încercând prin pseudo- 

reforme sá insele spiritul democratic al vremii. 
Partea cea mai mare dintre legile bune sau 
nu se aplicá sau se interpreteazá arbitrar. 
Organismul țării e străbătut de un spirit uşu- 
ratic, superficial și stăpânit de o libertate 
îngrijitoare. lată cauzele adevărate ale slăbi- 
ciunii regatului. 

E deci natural că în clipe de primejdie 
zăpăcelile şi surprinderile să se succedeze 
necontenit, cum s'a întâmplat și în cursul răs- 
boiului balcanic. Guvernele în asemenea clipe 
nu au la spate uriașa putere a poporului şi 
atitudinele lui nu sunt determinate de voința 
poporului, care e încătușată într'un sistem 
electoral antidemocratic. 

Guvernul actual şi oamenii dela putere nu 
pot fi deci învinuiți că nu şi-au îndeplinit 
datoria, că n'au reușit să apere prestigiul 
României şi că n'au dobândit alte rezultate. 
Guvernul liberal — deși o recunoaștem cu 
plăcere cá e mai democratic în intenții si 
mai consolidat — cu greu ar fi putut face 
mai mult. f 

Slăbiciunea României nu e a se cáutà dar 
in guvernul conservator sau cel liberal, ci in 
sistemul de guvernământ si in însaș 
organizaţia feudală a statului. 

Până când nu se va schimbă această or- 
ganizatie, inzadar va umblă după idealuri si 
simboluri naţionale. Până când nu se va în- 
troduce un spirit democratic serios, împro- 
prietărând pe țărani și dându-le drepturi ce- 
tátenesti, toată politica fraților nostri din Regat 
nu va puteă fi călăuzită de energia și voința 
națională a poporului. România să-și schimbe 
mai întâi politica internă cu ajutorul unui 
parlament democratic ales în temeiul votului 
universal, şi pe urmă revizuirea politicei ex- 
terne va urmă dela sine. 

Aceasta e dorinţa întregului popor de țărani 
dela noi. 

Împlinindu-i-se această dorință va fi aplicat 
a crede cu adevărat că: „Silistraeun simbol 
pentru viitorul neamului românesc“. 


Oct. C. Tăslăuanu. 

Expozitia a 12-a a Tinerimii artistice. 


Cu toată criza externă, cu toată absor- 
banta preocupare politicianistă, care consumă 
cele mai frumoase energii ale ţării, cu toată 
apatia mulțimii, Tinerimea artistică şi-a strâns 


St. Luchian: Lica. 


din nou mănunchiul de flori în localul ei pro- 
vizoriu (menit să dispară sub noul palat al 
comunei) și cu un gust ales de aranjament 


a ştiut să asorteze cu ele câteva săli ce. 


formează un adevărat oazis binefăcător în 
imensa proză a Bucureștilor. 

Nu e mult, nici extraordinar ceeace ne 
îmbie ochilor noștri; dar faptul îmbucurător 
nu trebuie căutat aci — se înțelege doar dela 
sine într'un mediu ca al nostru ferit cu grijă 
de tot ce e exces de muncă și incapabil prin 
urmare de tot ce e extraordinar; pentru noi 
însăși manifestatia colectivă și publică a Ti- 
nerimii e un fapt satisfăcător în această vreme 
de secătuire a puterilor productive spirituale 
și de grosolană materializare a vieții noastre 
sociale. 

Știu, am încredințarea chiar că cei mai buni 
artişti ai noștri pot face mai mult si mai bine; 
dar unde-i încurajarea, unde-i îndemnul si 


mai ales unde-i directiva? Lipseste publicul 
mare priceput și select, și deci cererea se- 
rioasă, lipsește oficialitatea bine organizată, 
deci încurajarea materială şi morală a ade- 
văratelor talente, lipseşte critica nepărtini- 
toare competentă si aci ca si în cele mai 
multe directii energie necanalizatá, undele 
risipite prin nisip $i buruene. 

Sá nu ne plángem dar, dacá totul e lásat 
instinctului si initiativei artistilor. Din fericire 
instinctul lor, precum se si asteaptá dela 
reprezentantii unui popor tánár si plin de 
vlagá ca al nostru, e destul de sánátos; ex- 
pozitia lor e márturia cea mai buná. O arun- 
cáturá de privire asupra ei ne convinge cá 
Tinerimea se ține de cuvânt si merită tot 
interesul din partea tuturor celor ce duc grija 
culturalá a neamului. 


Dem. Hârlescu: Sala de aşteptare. 


K. Loghi e mai hotărit și mai consistent 
de data asta; e un progres pe care-l consta- 
tăm cu plăcere la acest artist atât de harnic 
și simpatic. Prin această tratare mai precisă 

(vezi cu deosebire Márgele de Murano, Toamna 
și Reverie) creaţiile sale de caracter decorativ 
isi ajung si mai bine tinta. ,Cele 12 fete de 
impárat", panoul sáu destinat pentru deco- 
rarea unei vile particulare, se prezintá astfel 
in conditiuni superioare fatá de lucrárile de 
nainte. Prin studiul îngrijit si fericita dis- 
poziție a figurilor, prin diferite elemente ale 
peisagiului și îndeosebi prin vibrația colori- 
tului său vesel și primăvăratic Loghi ne dă 
un tablou de un romantism sănătos, cu atât 
mai plăcut publicului român cu cât şi tema 
si gustul sunt mai aproape de sufletul lui. 

St. Popescu ne face aceeaș impresie de 
meșter îndemânatic ca şi în trecut. Stăpân pe 
o tehnică rafinată, studiată în cele mai bune 
școale ale Apusului, dânsul, cu predilecție, 
ne dă priveliști din natură tratate cu un 
parti pris pitoresc, care nu e lipsit nici 
de pitoresc nici de sugestie. E un pictor, în 
toată puterea cuvântului, distins. Deși in- 
fluentat de marele mediu artistic în care tră- 
ieste, e totus personal; dovadă unitatea de 
stil ce ne prezintá continuarea operii sale. 
Dacá personalitatea sa ínsá nu rásare cu 
toatá vigoarea doritá, aceasta poate se da- 
toreste si faptului cá el produce tocmai în 
acel mediu stápánit de maestri de o perso- 
nalitate covârșitoare. Cred că artistului i-ar 
prii mai bine retragerea sa din Paris într'un 
colt din țară; aceasta l-ar face pe deoparte 
să se consacre numai lumii si peisajului 
nostru, iar pe de alta i-ar da răgaz și 
prilej să-şi desvoalte individualitatea artistică. 
Exemplul lui Segantini, ba chiar și al lui 
Grigorescu, ar puteă să-i fie de învățătură, 
gândească-se 1а rolul frumos al pictorilor cari 
au ilustrat Bretagnea; dela cari cu deosebire 
se pare că se inspiră. 

Verona, cel mai remarcabil pleinairist pe 
care-l avem noi, dovedește că e deplin acli- 
matizat în țară; peisajul românesc (Moldova 
de sus în deosebire) e cu mult succes ex- 
plorată de penelul său neobosit și plin de 
poezie obiectivă, naturală, rustică: Ti plac cu 
deosebire pádurile si interioarele de páduri 
cu toatá bogátia lor de nuanfe, mai cu seamá 
în peisajiile de toamnă. De aceea şi „Toamna“ 
sa e cea mai sugestivă bucată dintre cele 
trei ce expune: e totul într'ânsa bine văzut și 


simţit; și apare ca o lucrare făcută „dintr'o- 
dată“. Nici celorlalte două nu le lipsește 
prospectiunea și sinceritatea tonurilor. 

Un contrast față de Verona e Petrașcu, 
pictorul sintezelor impresioniste. D-sa în zu- 
grăvirea colturilor din natură dispretueste 
detaliu! si are o vedere sumară, mai adeseori 
nedesluşită și obscură, ceeace dă operei sale 
mai mult un caracter de schiță. Cu toate 
acestea uneori izbutește să dea adevărate 
efecte picturale. Ne place cá de data asta 
are o viziune mai clará si aratá o mai mare 
adâncire a naturii. Păcat cá figurile in com- 
poziţiile sale strică mai mult decât măresc 
efectul peisajiilor. 

Vermont își continuă cu acelaș succes 
pictura sa de genre; ne dă iarăș, pe lângă 
figuri în interior, o serie de ,Tigánci", din 
pictarea cárora par'cá si-a fácut o speciali- 
tate. Ele sunt mici studii după natură și, 
împreună cu drágutele sale aquarele, dau do- 
vadă de abilitatea si ușurința sa tehnică. 

Strâmbu ne dă alte câteva fete din vieata 
sa familiară intimă, aș puteă zice din idila 
sa casnică, tot în aceleași culori tempe- 
rate lirice si cu acelaș spirit de chibzuinţă 
şi cumpănire ca și în lucrările anterioare. 
Strâmbu e înzestrat cu simțuri echilibrate 
şi sănătoase; nu-i plac tendințe extreme, 
toată ființa-i о vedem depusă în opera lui. 
El pare mulțumit în paleta sa cu „puțin dar 
bun“, însă acel puţin nu-l găsește nici în 
„floarea reginei“ de pe prăpastiile înălțimilor, 


„nici în perlele din valurile adâncimilor. 


Formula lui e a celor multi si mai ales a 
celei mai sănătoase pături. 

Steriade ni se înfățișează de data asta 
mai avantajos, mai complect. El iese din ce 
în ce mai mult din domeniul încercărilor 
tehnice și ne dă picturi vii întrun colorit 
mai just, mai personal, picturi dela porturile 
noastre dunărene. Capacitatea lui de directă 
observaţie și redare a naturii se poate vedeă 
după contrastul izbitor dintre florile sale și 
florile unui alt pictor, Mantu. 

Cezannistul Luchian cu florile sale și Ar- 
tachino ni se prezintă cu aceleași calităţi 
vrednice de luare aminte cu cari ne-au obiș- 
nuit mai de mult. Mai mult progres se vede 
în interioarele (în special de biserici) de 

Satmary, care incepe a lucrà serios și a-și 
valoră tot mai mult talentul. 

A. Murnu, bine cunoscut și ca dese- 
nator, e reprezentat prin câteva guașe cu 
subiecte rurale din preajma Bucureștilor; sunt 
compoziţii cari ne arată cum Și în această 
tehnică îngrijată artistul știe să prindă vieata 
realá in chip pitoresc $i caracteristic. 

Printre puţinele sculpturi expuse anul acesta 
bate la ochi o încercare mai îndrăzneață a 
d-lui Paciurea: ecapul lui Beethoven. Gândul 
lui e însă în parte izbândit, căci exagerarea 
în modelarea fruntii dă capului un caracter 
de caricatură. 

E păcat că d-l Paciurea își alege astfel 
de probleme de ordin psihologic unde se cer 
calități rare chiar în țările cu un mai mare 
trecut cultural și artistic. Ar fi mai bine ca 
talentul său să fie îndreptat spre lumea con- 
cretă care-l înconjoară $i care nu e mai puțin 
bogată și interesantă. 

Acelaș lucru s'ar puteà zice și despre sculp- 
torul Bráncus, care a lunecat pe tărâmul 
unui pretins simbolism cu tendinti decorative 
de o primitivitate preistorică. Publicul ro- 
mânesc are încă instinct prea sănătos pentru 

a luà drept manifestatiune de artá asemenea 
exhibitii bolnave sau ridicole. Brâncuș dă- 
duse semne de o concepţie mai naturală şi-şi 
atrasese într'un timp simpatiile multora. 

Storck și Spaethe îşi urmează calea lor 
normală fără însă a trece peste înălțimea 
celor mai bune ale lor creatiuni de până acum. 

Storck ne dă două portrete oficiale (bustul 
A. S. R. principesa Maria si al lui Boerescu); 
amândouă sunt lucrate conştiincios, modelate 
fin si cu mult simț estetic. 

Spaethe expune cele mai multe din lu- 
crările sale din urmă. Bustul lui Gheorghe 
Barițiu, executat pentru Sibiiu, va răspunde 
pe deplin menirei sale, căci e bine studiat 
și expresiv. De dorit ar fi fost ca „Vulturul“ 
destinat pentru monumentul lui Mihaiu la 
Călugăreni, să fi fost mai liber, mai larg con- 
ceput, mai stilizat și deci mai decorativ; de 
asemenea și capul lui Mihaiu lucrat în me- 
dalion după cunoscuta gravură a lui Sadeler 
din Viena. E însă o comandă oficială și autorul 
care e bine apreciat și foarte căutat printre 
sculptorii noștri nu e de vină pentru aceasta; 
se ştie în ce condițiuni de robire se dau la 


noi asemenea comande. 
Dr. Gh. Murnu. 


EI 


Cântec. 


Stau dus cu fruntea răzimată m mână 
Si-ascult cum plânge doina cea bătrână 
Si cum se tángueste si se 'mgână, 
Pe urmá 'ncet s'aliná ca pástorul 
Când paste turma, și pe urmă geme 
Si-aruncá în mănia ei blesteme 
Si chiue și strigă, iar blesteamă 
Și trăznetele cerului le chiamă 
Asupra celor ce-asupresc poporul; 
Apoi s'alină într'o melodie, 
е О dulce melopee се adie 
Si iarág strigă 'ntruna si rechiamá 
În adâncimea negrelor păduri. ES 
Pe cánd pe culmi veghiazá gravi conduri, 
Si glasul ei, pe văi împrăștiat, 
Se pierde 'ncet sub cerul înnoptat... 


St. O. losif. 

Inspectie. 


Prin lulie dase molima in porci. Se pusese 
o secetă de crepà pământul; cele două pă- 
răiașe ce treceau pe lângă sat își ascunse- 
seră sub pietriș apa puţină, bălțile secaseră, 
şi in rástoacele cele mai adânci, cele mai 
ferite, rămăsese numai glodul prin care se 
mişcau cu greu broaștele gretoase, îmbrăcate 
în cleiu, 

Vărsat, ciumă, grumăzare, voia Celui de 
sus? Într'o săptămână periseră cincisprezece 
porci. Dumineca primăria vestiă prin dobasul 
satului: 

„Tot omul să-şi ţină porcii acasă. Îndată 
ce se bolnáveste unul să facă cunoscut pri- 
măriei. Dacă îi moare cuiva porcul si nu 
face știre, se globește până la cincizeci de 
coroane“, 

Si tram-tram-tram, mai departe, pe altă uliţă. 

Mare pacoste pe sat: eră începutul sece- 
rișului, când toată lumea, cu căţel cu purcel, 
iesià între lanuri. Si moșul cel mai nins puteà 
legă un snop, puteà clăi, si copilul cát ge- 
nunchele puteà adună spicele aurii ce-ar mai 
îi rămas în urma secerătorilor. Cine să ră- 
mână acasă, chiar acum, să grijească de 
porci ? ү 

Cei mai multi ziceau: ,laca o prostie! Dacă 
vrea Cel de sus ne pot crápà porcii și acasă“. 
Si credeau că toată porunca eră iac'asa un 
fleac, ca primăria să-și plătească urechea. 
Așteptau ca Luni dimineața să audă cornul 
porcarului. 

Dar cu porcarul vorbise însuşi primarul: 
nu care cumva să creadă că-i glumă și să 
cuteze a scoate porcii. Omul s'a dat bătut 
bun bucuros, aveă în urmă o clipă de repaus, 
o zi de sărbătoare, căci din Martie alergase 
destul cu toti cei patru copii ai lui. 

Două săptămâni tiganul Hudri avù ce сага, 
avu ce îngropă: porcii cădeau ca muștele. 
Și Hudri mai aveă noroc că nu îngropă decât 
porcii anunțați la primărie de cei mai fricosi 
dintre săteni. Cei mai mulți, însă, săpau peste 
noapte o groapă în fundul grădinei. 

Cum, cum nu, primăria descoperi două 
cazuri de... contrabandă și vinovatii fură 
globiti după glasul dobasului. 


Mare fierbere în sat! 

„Dacă-i doctor să vie să-i vindece, să vie 
să le deie leacuri! 

— Ce doctor? lac'o lipitoare nouă! 

— O să-l luăm noi la întrebări“. 

Opreliştea ca să nu mai iese porcii în turmă 
până tine boala, gloabele, instiintárile obli- 
gatoare, toată pacostea venià dela doctorul 
de vite. Se infiintase, de-un an, post de ve- 
terinar pentru satele din cercul ăsta. Oamenii 
nu erau obișnuiți, nu puteau pricepe cum să 
chemi la un dobitoc bolnav pe-un doctor 
ce-a învăţat pe la școli și tot ce știe ştie 
din cărți. lacă ега baba Maia, eră moş Ar- 
senie, și mai erau câțiva pricepători în sat. 
Ástia da, știau ceva, dăduseră destule aju- 
toare. Dar doctorul de vite? 

Adevărul eră că în postul acesta nou în- 
fiintat de veterinar ajunsese un jidan, mai 
fricos decât tot neamul lui. La întâia vizită 
de vite cornute, în Faur, ajunse sub batjo- 
cura oamenilor. Săreă, ca un glonţ, de câte 
ori un bou mișcă din cap, ori vreo vacă ri- 
dică piciorul. Le-a examinat numai dela o 
cuvenită distanță. 

Mai eră adevărat că, la cel dintâi caz 
anunțat, veni în sat, se uită la câțiva mascuri 
bolnavi şi porunci carantina. Dar nici un leac! 

După două săptămâni veterinarul veni din 
nou în sat. Molima încetă, și oamenii dădeau 
zor primăriei să ridice opreliştea, că nu mai 
pot tineà porcii acasă. 

Însă veterinarul iscodi acum altă drăcie. 
Îndată ce vorbi ceva cu notarul, cu primarul, 
dobașul satului egi pe uliţă. 

„Până de azi într'o săptămână toate coci- 
nele în cari au bolit ori au murit porci să 
fie văruite și pe dinăuntru, și pe dinafară. 
Tot omul s'audă și să înțeleagă. Asemenea 
văruită să fie podeaua, pe amândouă părțile; 
unde nu-i podit să se sape pământul de un 
metru, să se ridice și, în locul lui, să se aducă 
pământ curat și să se umplă. Până se vor 
face acestea, porcii-s opriți dela pășune. Cine 
nu va face așa, gloabă cincizeci de coroane“. 

Și „tram-tram-tram“ porni mai departe să 
răscoale satul. 

Oamenii clátinau a pagubá din cap. 

„О, cá nu l-o trăznit Dumnezeu! 

— Ásta-i de cel ce bate cámpii. 

— De unde sá luám, acuma, var?* 

Cará cu var treceau prin sat cam in Pa- 
resemi, inainte de Pasti. Putini vor fi mai avut 
prin pivnitá. Apoi se incepuse cáratul gráului. 

La o săptămână, c'un jurat, cu primarul, 
treceă veterinarul dela casă la casă. Inspectă 
desinfectarea cocinelor, vezi bine numai pe 
la Românii cari anunfaserá cazurile de boală, 
de moarte. De pe-o listă ceteau numele pro- 
prietarului, se uitau la numărul casei si intrau. 
Din cele mai multe eșiau numai decât. Cu 
cât se depărtau de primărie, isprăveau tot 
mai repede cu inspecția. Zece insi stropiseră 
cu var pe dinafară; ceilalți nici atât. 

Ar fi trebuit amendaţi peste șasezeci de 
săteni. Dar de așa pedeapsă se înfrică și 
veterinarul. 

Se mai dădi un răstimp de-o săptămână, 
când apoi, spuneă dobașul, nu va fi cruțat nime. 

Nici primarul, nici notarul nu mai cutezau 
să iese printre oameni. Sătenii bufneau cu 
ciudă, cu mănie, unde-i vedeau; cei mai mulți 
se blăstămaseră de vor pune ei mâna să 
sape sub cotet acum în căratul grâului. Cei 
mai multi sloboziră porcii pe ulitele satului. 

Când se împlini săptămâna și veterinarul 
veni din nou nici tu primar, nici tu jurat, 
nici tu notar la primárie. Singur párgarul 
tineà intro máná lista in care erau induse 
numele proprietarilor prin porcii cárora bán- 
tuise boala si numerii caselor. 

Veterinarul, întâi, voi să amâne inspecția pe 
altă zi, dar gândindu-se că ar prea întărită pe 
oameni, se hotărî să facă singur inspecția. 

Prin sat bubuiau batozele: se începuse 
treeratul grâului. 

Veterinarul intră în curtea cea mai apro- 
piată de primărie: nu eră nime acasă numai 
cânele hăpăiă smáncindu-se în lant. La nu- 
mărul vecin află poarta încuiată. În sfârşit 
la al treilea număr cu boală, nevasta eră 
acasă. Cocina eră stropită tot numai ca și 
la întâia inspecție. 

„Spus la dumitale cum face. Nu facut. In- 
semnăm aici și pedeapsa. 

— Nu-i bine, domnule? 

— Nu, ala!“ 

Femeia, pliná de ciudá cá nu putuse incuià și 
ea poarta, se їпуіпећ, se repezi dup'o mătură. 

„la să te curáti din curtea mea c'o să te 
văruesc pe dumneata“. lar dupăce veterinarul 
esi repede pe portitá, oftá: „Sărac de maica 
care te-a făcut!“ I 

Veterinarul pășiă aprins pe uliţă. Venise 
cu gândul să fie mai îngăduitor, dar acum 
își propusese să nu crufe pe nime, să nu 
scape nimic din vedere. Se opri înaintea 
casei lui Bárzut. Se uită la număr și intră. 
Simti о desamágire îndată ce se apropie de 
cotet, erà váruit ca páretele. Omul il aşteptă 
ca pe spini; auzise că-i aproape de casa lui 
veterinarul și lăsă boii în jug să aștepte: 
trebuiă să aducă un car de grâu la batoza 
ce bubuiă în vecini, să aibă pentru pâne 
nouă până va trieră el. Bárzut așteptă lini- 
știt, ca unul care satisfácuse poruncii. 

Veterinarul se învârti in jurul cocinei, apoi 
deodată, oprindu-se înaintea ușei zise: 

„Deschide!“ 

Bárzut deschise. Înlăuntru nu fusese atins 
nici un paiu. 

„Ce ala? 

— Paie, domnule. 

— Nu váruit? Nu sapat?“ 

Bárzut simți cum îi furnică prin vine. 

„Trebuiă si pe dinăuntru? întrebă el stă- 
pânindu-se. 

— No, vezi că trebui. 

—- Apoi, domnule, dobasu-i de vină. Di 
ce n'a spus? El a zis să váruim. Am făcut 
cum am știut că-i mai bine. 

— Dracu! zise veterinarul. 

— Ba zău, domnule, începu Bárzuf, uite 
eu sunt om blánd si ascultátor. As fi fácut, 
dar n'am stiut cum. la te rog pe dumneata 
aratá-mi cum să fac să fie bine, si până di- 
seará isprávesc. Pácatele mele! Noi ce suntem, 
ia niste prosti! Da dumneavoastrá stiti multe. 
la te rog să intri si să-mi areti cum să fac 
pe dinăuntru ca să fie bine?“ 

Ce va fi gândit veterinarul? S'a simţit 
măgulit de vorbele lui Bárzut? Îi plăceă că-i 
vorbiă așa de blând si cu atâta umilință? 
Cotetul eră de blane și foarte curat, se 


aplecă și intră pe uşa mică. 


Bârzuţ închise repede ușa în urma vete- 
rinarului și puse cuiul de fier. 


344 


„Sănătate bună, domnule“, zise el, și apro- 
piindu-se de car începu: „E, ho Bodor“. 
Deschise poarta, esi cu carul, încuie portita: 
nu eră nimeni acasă. 

Veterinarul va fi strigat după ajutor. Dar 
nime nu-l auzi. În vecini batoza bubuiă ne- 
curmat. Cânele lui Bárzut răguși însă cât lătră 
până seara la gadina străină care eră în cotet. 

După ce se intunecá, Bárzut veni și des- 
chise usa. 

Inspecţia asta avü și urmări. Încă a doua 
zi veterinarul isi cerü transferarea, iar Bárzut 
îşi puse o vacă cu cheltuelile judecății şi 
mai stătù si sase luni in temniță. 

Dar de paguba asta nu se plânse niciodată 
în vieața lui. Îi plăcă „cum marse“. 


l. Agârbiceanu. 


E— 


ZEternum vale. 


. „Plecatului ce părăseşte 
aceste oarbe năzuinţi“. 


Impresurat de flori, în pacea visărilor eterne 
Dormi! 

Mulţime, dă-te la o parte si dă odihnă celui care 
Eternizează 'n somn vieaţa intregei lumi.. 

De ce mai plângeţi? 

Tăceţi, 

Căci plânsul vostru pare 

O aiurare de nebuni. 


Si faceţi liniştea adâncă, 

Tăceţi. 

În templui trist 

Să fie tot mai cucernică tăcerea, 
Să vă cutremure puterea 

Viefei palidului Crist, 

Ce "nduiogat de truda voastrá, 
În licăririle de aur 

'Si 'nseamnă gestul de profet. 


Nici un regret 

Să nu păteze lumina ochilor aprinşi. 

Din liră sufletul poet 

Să cânte imnuri de mărire, 

Si-un imn divin, 

Ca ’ntreaga ceată de Ingeri şi de Serafimi, 

Să 'nmármureascá 'n armonia psalmodierilor divine. 


Copilul lumilor eterne! 

Vieaţă fără de sfârșit... 

Pe fruntea-(i albă şi senină, 

Cununa anilor îşi cerne 

Zăpada gândurilor pale... 

Cum ne zámbesti! 

Zâmbirei tale ` 

Ráspunde Crist prin gestu 'n care 

De mii de veacuri se ascunde, indurerat: 
JEternum vale! 

Deşteaptă-ți lira, cântăreţ al suferinței! 

Pe piedestalul alb de mire 

Genunchii vino să-ţi îndoi, 

Trezeşte-ţi plânsul, 

Vino, vino, 

Cobori în inimi de departe, 

Să dăm уісаја din vieaţa 

Atâtor suflete deșarie, 

Plecatului ce paráseste aceste oarbe năzuinţi. 


O, vino, să-ţi indoi genunchii 
Pe piedestalul alb, cu mine, 
Şi să simţim cum se strecoară 
Prin lacrimi recele fior... 


O, dormi... 

O, dormi în armonia psalmodierilor divine. 
Pe criptă, 

Trandafiri vor crește şi crini şi palide sulfine, 
La umbra plângătoarei sălcii 

Şi-a plângătorului salcâm. 


Іп alb fecioarele 'mbrácate 
Te-or piánge-adeseori cu floarea 
Ce-aşterne straturi parfumate. 

Tàceti, 
Tácefi, cáci plánsul vostru 
E-o aiurare de nebuni. 


Si faceţi liniştea adâncă, 

Tăceţi. 

In templul trist 

Să fie tot mai cucernică tăcerea, 
Să vă cutremure puterea 

Vieţei palidului Crist, 

Ce 'nduiogat de truda voastră, 
În licăririle de aur 

"Şi 'nseamnă gestul de profet, 


Mulfime dă-te la o parte si dă odihnă celui care 
Eternizează 'n somn vieaţa intregei lumi. 


Gheorghe Duma, 


Nrul 11, 1913. 


LUCEAFARUL : 345 


Románii din America. 


— O călătorie de studii in Statele-Unite. — 


V. Vieafa lor socialà si culturalà. 

În America orase noui rásar peste noapte. 
Unde înainte cu 10 ani a fost încă pădure 
seculară, prin cari aproape n'a umblat om, 
— azi se ridică orășele cu zeci de mii de 
locuitori, cu fabrici întinse, cari atrag lume 
și dau avânt comerciului. 

Originea acestor orășele noui este сат 
aceeaș. O „companie“ (societate) se hotărește 
să înființeze o fabrică. Cumpără teren necul- 
tivat care este ieftin de tot. Într'o zi sosesc 
câteva sute de muncitori, cari s'apucă să taie 
pădurea, construind înainte de toate câteva 
bărăci provizorii. Deodată cu tăierea copa- 
cilor încep să facă drumuri, așează canale 
pentru apă și gaz, construesc linie de tramvai, 
parcelează pământul pentru case de locuit 
și deodată cu cele dintâi case răsare și fa- 
brica. Din toate părțile vin mii de muncitori 
cari se așează în jurul fabricei; vin negustori 
cari încep tot felul de negustorii; vin saloneri 
(birtași), agenţi de bancă, meseriași de tot 
felul — și în doi ani orașul e în deplin avânt. 

Originea aceasta comună a orașelor noui 
explică și asemănarea lor. Stradele sunt largi 
$i drepte; casele aproape toate construcţii de 
lemn, aşezate pe temelie de piatră și foarte 
uşor transportabile (numai în centru, în mă- 
sura in care se întinde orașul, se clădesc 
case noui de piatră si cărămidă). Fabricile 
sunt sufletul acestor orașe. Ele au adunat 
lumea, ele îi dau existență. Așa s'au născut 
cele mai multe oraşe în cari locuesc azi 
Români în număr mai mare. Orăşelul In- 
diana-Harbour, cu vreo 4000 de locuitori, 
între cari peste o mie de Români, există de 
vreo 12 ani. Orașul Youngstown, cu vreo 
90.000 de locuitori, între cari mai bine de 
jumătate muncitori în fabricile de oţel (între 
ei vreo 4000 muncitori români) există de vreo 
45 de ani. 

În aceste orașe este veșnic fum. Noaptea 
orizontul e luminat de para focurilor din 
topitoare și stropit de o ploaie de scântei; 
ziua, cerul e plumburiu de fumul negru ce 


(Urmare). 


iese din sutele de coşuri uriașe ale fabricilor. 
larna, zăpada numai câteva ceasuri e albă, 
apoi se amestecă cu scrum. Vara, florile numai 
câteva ciasuri sunt curate, apoi înegresc. Frun- 
zele n'au culoarea verzie bogată a frunzelor 
dela noi, ci sunt galbene și ofilite. 

Vieata stăpânește numai în centrul comer- 
cial al acestor orașe. În cartierele locuite de 
muncitori este tăcere. Casele toate sunt în- 
cuiate. Ici-co'o de vezi o femeie sau vreun 
copil, — toti căsenii muncesc în fabrică. 
Numai cătră seară si cătră dimineață, când 
se face schimbul de muncitori în fabrici — 
mai este vieață si în aceste cartiere. 

Muncitorii noștri Români, obișnuiți acasă 
cu munca sănătoasă dela câmp, o duc greu, 
la început, cu noul fel de traiu atât de strein 
pentru ei. Mulţi, în lunile dintâi, se vor fi 
dorit din nou acasă, în câmpurile lor verzi, 
sub cerul senin al satelor româneşti, — „pe- 
diile“ însă în curând i-au făcut să uite greu- 
tatea muncii, care le aduceă un prisos în- 
semnat de câștig. 

La început, multi dintre Români au căutat 
să-și păstreze și portul românesc de-acasă. 
L-au părăsit, însă, — nu fiindcă au îndrăgit 
portul „domnesc“, ci mai mult fiindcă portul 
românesc atrăgeă prea mare atenţie si bietii 
noștri Români sfioși aveau să îndure gălăgia 
supărătoare a copiilor cari se luau pe urma 
lor cu tipete si huete. Cu toate aceste, în 
Dumineci și sărbători și la petreceri vezi 
multi Români — mai ales însă Românce — 
în pitorescul nostru port național. La părăzi 
românești, călușerii noștri sunt pretutindeni 
obiect de admiraţie. 

* 

Câteva dintre societățile românești au si 
o „casă naţională“, in care se tin întrunirile 
Si petrecerile, cari întotdeauna se organi- 
zează sau în beneficiul societății, sau în bene- 
ficiul bisericii. Veniturile acestor petreceri 
au contribuit în mare măsură — alături de 
contribuirile benevole — la plătirea datoriilor 
încheiate cu zidirea bisericilor. Dela sfinţirea 

bisericii románe gr.-ort. din Youngstown, 
O, (biserică zugrăvită in stil românesc, după 
motive din „Iconografia“ episcopului Miron 
Cristea) a rezultat un venit curat de peste 
1900 de dolari (aproape 10.000 coroane!), — 
dela niște bieti muncitori cari douăsprezece 
ciasuri pe zi trudesc în iadul topitoarelor 
uriașe. Aproape nu este petrecere românească 
care să nu aducă un venit net de cel puţin 
100 dolari (500 cor.). Și toate pregătirile 
pentru aceste petreceri trebuie să le facă ei 
de ei, căci numai pe-alocuri au sprijinul vre- 
unui cărturar cu îndeletnicire mai ușoară. Ei 
redactează învitările la petreceri, ei distri- 
buie afişele umblând din casă în casă, din 
birt în birt, pierzând uneori și zile întregi de 
lucru, — fără să ceară însă nici cea mai 
mică despăgubire. 

Petrecerile de obiceiu sunt împreunate cu 
reprezentații teatrale. Trebuie într'adevăr să-i 
admiri pe acești oameni truditi, cari după 
munca grea din fabrică își rup din timpul 
de recreatie si hodină zi de zi ciasuri întregi 
ca să înveţe rolurile si să țină repetiții. Si 
toată răsplata lor este satisfacția că au con- 
tribuit la un lucru românesc bun și folositor. 

La început multe dintre aceste petreceri 
au fost sgomotoase și gălăgioase, încât au 
reclamat și asistența organelor politiale. „Beţia 
libertăţii“ a trecut însă și Românii, ei de ei, 
și-au impus îngrădirile pe cari nu le reclamau 
legile. Azi petrecerile aceste se desfășoară în 
desăvârșită ordine. 

In legătură cu aceste petreceri publice, s'a 
înstăpânit și o petrecere mai familiară, care 
a degenerat intr'un obiceiu urât. La nunți si 
botezuri se învită pretutindeni la Români 
oaspeți multi: rudenii și prieteni de-ai mirilor. 
La nunțile românești „jocul miresei“ aduce 
și ceva parale. Din acest obiceiu al jocului 
miresei multi dintre Românii din America au 
făcut un izvor de venit. La aceste nunți si 
botezuri învită — prin afișe — toată lumea 
românească. Invitările aceste sunt ținute cam 
în termenii următori (copie după un original): 

„N. N. din X. și N. N. din Y. învită pe toti 
prietenii si cunoscutii la celebrarea cununiei 
lor ce va aveă loc în ziua (urmează locul și 
ora). Mâncări gustoase și beuturi răcoritoare 
vă aşteaptă pe toți. Veniti fraţilor să petrecem 

impreuná cáteva ciasuri fericite. Muzica lui 
Casian (lăutarul national al Românilor din 
America) va distrà (!) onoratul public cu cele 
mai frumoase arii nationale si de dans. Và 
aşteaptă cu brațele deschise mirii“. 

Tot astfel de afișe se distribuie, printre 
Români, și la botezuri. Și se adună lume 
multă, mai ales dintre consătenii mirilor sau 
ai părinţilor noului născut. Oaspetii sunt 
tratați cu beutură si mâncare (serbarea se 
line intro sală publică). La un moment dat, 
nașul se ridică și, rostind câteva cuvinte de 
urare la adresa mirilor, le mulţumeşte pentru 
buna primire si se adresează oaspeţilor să 
contribuie fiecare cu câte ceva la cheltuie- 
lile acestei petreceri frumoase. Nașul pre- 
merge cu pilda bună dând cel puţin 10 do- 
lari. Urmează apoi, rând pe rând, ceilalți 
oaspeţi cu câte unu, doi, trei sau chiar mai 
multi dolari. Si după încheierea socotelilor 
mirii rămân cu un venit curat de 60—100 do- 
lari, sau si mai multi. Sunt unii cari s'au 
cununat acasă, în fara veche, și-și celebrează 
din nou cununia şi în America. Alţii primesc 
de-acasă ştirea că li s'a născut un copil si ei 
organizează un botez în America! 

Fără îndoială, petrecerile aceste familiare 
— cu caracter public — nu sunt inspirate 
numai de dorul de câștig, ci și de dorul pe- 
trecerii însăș, cu cântări si joc, — dar în 
multe cazuri s'au comercializat cu desăvâr- 
Sire si constituie un obiceiu urât (pe саге, 
de altminteri, îl au și Ungurii si Slovacii din 
America). Părintele Podea a stăruit şi stăruie 
pentru părăsirea acestui obiceiu și începutul 
l-a făcut, când mai multi parohieni de frunte 
au venit la el să-l roage să-și boteze și el 
copilul, născut în America, după obiceiul 
acesta. Părintele Podea a refuzat, desi stià 
că „botezul“ i-ar fi adus un însemnat câștig 
material. (Un alt preot român și-a „botezat“ 
copilul încassând dela oaspeţi vreo 800 do- 
lari, = 4000 coroane!). 

Românii noştri din America sunt darnici 
(cum sunt de altminteri și aceia dintre Ro- 
mânii, țărani, de-acasă cari au din ce dal) 
Altminteri nici nu Sar puteă închipui cum 
să se plătească, în trei ani de zile, 10,000 
dolari (50.000 coroane), cât a costat spre 
pildă biserica gr.-ort. din Youngstown. Du- 

rere, nu toti Românii se poartă atât de bine. 
Sunt între ei multi cari nu se intereseazà de 
nimeni $i nimic, ci se îmbuibă numai în plă- 
cerile ce ti le oferă libertatea si prisosul de 
câștig. Este caracteristic că tot ce este ro- 
mânesc in America este înființat si susținut 
aproape exclusiv de emigranții noștri din 
Ardeal. Ungurenii ici-colo se mai alătură la 
Românii ardeleni. Bánátenii însă mau înființat 
nici o parohie, nu susțin nici o biserică si 
n'au nici o societate. 

Si toate slujbele ce le au la societăți sau 
în parohie, multe împreunate cu răspundere 
materială și muncă însemnată, le împlinesc 
fără orice retributie. În zile de „pedie“, doi- 
trei parohieni pornesc din casă în casă pe 
la toti Românii, de adună pe seama bisericii 
contribuiri benevole și cotizatiile lunare. Si 
cu astfel de prilejuri trebuie sá intre in toate 
saloanele (birturile), unde se adună de obiceiu 
Romáuii. Si cei cari fac o contributie bene- 
volă așteaptă să le facă cinste... și colec- 
torii fac cinste si în loc de retribuţie se aleg 
cu pierdere. 

Cu toate aceste, între poporeni și preoți, 
în unele orașe, s'au ivit neînţelegeri. Sunt 
anume si în America, ca pretutindeni aiurea, 
oameni cari nu văd în preoți decât nişte fa- 
risei; semidocti cari pretind a ști mai mult 
decât preoții și explică ei biblia cum îi taie 
capul. Aceștia batjocoresc preoțimea și biserica 
cu vorba și în scris, și le dau pace numai 
acelor preoţi cari îngăduie în tăcere са ei 
să-și facă mendrele ca „adevăraţi“ conducă- 
tori ai poporului... 

* 

Este de netăgăduit că Românii nostri emi- 
grati in America se intorc de-acolo cu o sumá 
de cunoștințe pozitive — chiar de limbă ro- 
mânească! — pe cari acasă niciodată nu 
le-ar fi putut câștigă. 

Englezeste (limba vorbită în Statele-Unite 
este limba engleză cu mici deosebiri de pro- 
nunciare) puțini învaţă. Cei mai multi isi 
insugesc atâtea cunoștințe de limbă engleză, 
câte cunoștințe de limbă germană își câ- 
Stigá spre pildă Românii nostri cari intră în 
armata comună. Ei învaţă numai cât este 
absolut necesar pentru a se înțelege cu su- 
praveghetorii. Este de altminteri și explicabil 

dacă numai anevoie pot să învețe englezeste, 
cánd cei mai multi abià dispun de cele mai 
elementare cunostinte pregátitoare. 

Sunt intre ei cari invatà insá binigor en- 
glezeste si ajung, prin urmare, si la o muncá 
mai ușoară si bine plătită. Incolo, ei între 
ei, vorbesc numai románeste. 

Interesant e cá in America Románii învaţă 
a vorbi mai bine românește și a dispune 
de-o mai mare bogăţie de cuvinte decât 
acasă. Explicaţia o găsim în faptul că în 
limba engleză jumătate dintre cuvinte sunt 
de origine latină. „Splendid“, „monument“, 
„absolute“ etc. sunt astfel de cuvinte pe cari 
le avem și noi Românii în limba noastră, pe 
cari însă țăranii noştri nu le înțeleg. În Ame- 
rica le învaţă englezeste și le știu în acelaș 
timp acum și în românește. De aceea și zia- 
rele noastre de-acasă Românii din America 
le pricep mult mai bine decât Românii noştri 
de-acasă si de-aceea si învață a scrie mai 
bine decât știu scrie cei de-acasă. 

Este firesc dacă, sub influenţa limbii en- 
gleze, introduc în limba românească cuvinte 
noui, romanizând termenii mai des întrebuin- 
fati. Azi e vorbă aproape românească vorba 
„$ur“ (englezeste scris sure, sigur, de sigur). 
Românii din America nu mai răspund la în- 
trebarea: „Vii mâne la lucru? — Fireşte, 
cum nu!“ — ci răspund „Șur, că vin!“ О 
vorbă nouă românească este „rentul“ (rent = 
chirie); „faier“ (fire = foc); „trobl“ (trouble = 
neplácere); „chendi“ (candy = zahăr); „știm“ 
(steam = aburi) si multe altele. 

Dragostea de citit au dus-o Românii noștri 
și în America, unde s'a desvoltat în măsură 
şi mai mare, fiindu-le dată putinţa de-a cheltui 
pentru cărți și foi. Ziarele românești din 
America sunt cetite de mii de cetitori (deşi 
numărul abonaților este mult mai neînsemnat); 
de-acasă sunt abonate, în afară de foile po- 
porale (în rândul întâi „Libertatea“), și zia- 
rele noastre cotidiane. „Tribuna“ aveă în 
vremea din urmă aproape 200 abonaţi între 
muncitorii români din America. 

În afară de ziare cetesc bucuros și cărți. 
Lectura predilectă este istoria românească. 
Cetesc însă bucuros și poezii și nuvele şi 
scrierile d-lui N. lorga („Neamul românesc“ 
aveă și el mai mulţi abonaţi in America). 

O carte bună trece din mână în mână, din 
oras în oraș si trec luni de zile până ajunge 
din nou în mânile proprietarului. 

Câştigul pe urma desfacerii de cărți româ- 
nești intră însă în pungile evreilor din Ro- 
mânia, dintre cari câțiva insi s'au stabilit la 
New-York și de-acolo trimit în toate păr- 
tile reclamele in cari recomandă de multe 
ori marfă proastă s. scumpă. Ei îi provăd 
cu cărți şi pe cei câțiva negustori români 
cari, în afară de alte mărfuri, mai desfac 
Și cărți. 

Ziarul „America“, organul societăţilor ro- 
mâne, avuse odată de gând să înființeze o 
librărie centrală, dar cei din fruntea ziarului 
nu erau în stare nici să îndeplinească slujba 
ce-o aveau, dar apoi să mai organizeze și o 
acțiune nouă! 

O literatură românească scrisă anume pentru 
Românii din America n'ar contribui numai 
la conservarea naţională a fraților înstrăinaţi, 
ci ar aduce venite frumoase şi casei de edi- 
tură, aproape fără orice risic. 

* 

Primejdia desnationalizárii nu există, deci, 
la Românii cari emigrează de-acasă. Există 
însă în măsură mare la copiii cari se nasc 
în America. Dela cine să înveţe aceștia ro- 
mâneşte, când părinţii lor vremea cea mai 
mare o petrec în fabrici, iar ei pe stradă 
petrec numai în societatea copiilor de englezi? 
Si an de an sporește numărul acestor mlă- 
dite tinere... 

Cine se gândește, însă, la suta de mii de 
emigranti románi din America? 


(Va urmă). lon losif Schiopul. 


E 


Cuvinte sufletesti. 


1. 

Porumbitá rătăcită 
Cum de te-ai apropiat 
De fereasta váduvità 

A "nvechitului palat? 
Ai doar în apropiere 
Porumbarul undeva? 
Ori ești soră de durere 
Cu singurătatea mea? 


Pe cărarea înflorită 

De sub bolta de castan 
Trece lumea fericită, — 
Zi de zi şi an de an... 
Trece "n câte-o zi senină 
Uneori și cel dorit... 
Trece pasăre blăjină 

Si fereasta mi-o închid. 


2. 


Dac'as aveà o primăvară 'ntreagà 
De cântece si vise ti le-aș da 

Si nu ti-as cere altă răsplătire 
Fár prietinia ta. 

Tremurátor cum sufletul meu cere 
Căldura unui suflet ce l-ar şti 

Şi moartea şi "nvierea și vieata 
La tine m'ar găsi. 


3. 


Descultá viu la tine iar 

Și fără de veșminte, 
Acopere al meu amar 

Cu haina de cuvinte, 
Închină-mă în sbucium greu 
Cerescului meu mire, . 
Desvatá-mà de-a zice „eu“ 
Și de-a visă iubire. 

De nu-ţi voiu ști însă urmă 
Pe calea strălucirei, 
Lumină fericirea mea 

Și patimile firei, 

Cu mână tare 'n frâu să pun 
Vieatá si ursită, 

Din fericire sá má 'mbun 
C'o floare vestejită. 


4. 


Mamă l-am văzut în vis 

Aplecat spre mine — mamă 
Si-acum nu-mi mai pot da seamă 
De tot ce mi-ai zis. 

Mamă spune-mi unde-i scris 
Că-i credinţa răsplătită, 

Să cetesc căci o ispită 

E oricare vis. 


Maria Сипјап, 


КАУ БЫА е ДУ Е 9*. 

Adevárat cá la inceput se simtià destul 
de stánjenitá in mers $i mișcări de hainele 
cele noui. Simti un restimp chiar un fel de 
rusinare: glasul cel mai adânc din ea îi 
spuneă că nu i se cade să poarte astfel de 
toalete. Dar încet pe 'ncetul se obişnui, se 
simtià bine in noua-i condiţie, căci ii păreă 
că numai acum e cu adevărat notárásità. 

Inainte cu trei ani se descoperi din nou 
mult aur slobod la „Arhanghelii“. Atunci un 
medic tánár din oras peti pe d-soara Rodean 
cea mai mare, pe Maria. Notarul, desi nu-i 
plácü de omul acesta blond ca un German, 


cu ochii albaștri, care trăiă foarte retras, 
totuş îşi mărită, cu multă satisfacție, fata 
după el. Când se svoni de zestrea ce-o că- 


pătase Mărioara orășenii se priviră uimifi, si 
multă vreme cele patruzeci de mii fură sub- 
iectul celor mai multe discuții. Iosif Rodean 
cresci mult în consideratia lor, sinu eră familie 
în oraş acum care să nu-l vadă bucuros. 
Zestrea Mariei apucă pe mână bună de 
altfel. Doctorul Ilie Vraciu se mută de grabă 
într'un oras mai mare, si din an în an adáugà 
la celea patruzeci de mii. Dela cununia Mariei 
„Arhanghelii“ se tot îmbunară. Patruzeci, apoi 
Sasezeci, mai pe urmă șaptezeci de báiesi 
munceau ziua- noaptea în sânul Corăbioarei. 
Se află mereu și aur slobod, apoi vâna din 
galeria cea nouă se tot ingrosà. Si cei mai 
necredinciosi dintre Válenari credeau acum 
că norocul lui losif Rodean a prins rádácini 
adânci. Tot mai multi se îmbulziau să aibă 
de-a face ori in ce chip cu „Arhanghelii“ 
ca băieși, ca stráji, ori apoi ca mânători cu 
carul ori cu boi. Nicáiri nu e mai adevărată 
zicátoarea că „cine umblă cu miere își linge 
deştele“ decât în vieata băieșilor. Vălenarii 
incunjurau cu stimă tot mai mare pe direc- 
torul Rodean, ba dela o vreme unii începură să 
creadă că are cine știe ce legături cu puteri 
ascunse, cu vâlva băilor ori chiar cu diavolul. 
Dacă băieşii credeau acum în norocul lui 
Iosif Rodean, acesta nici nu mai vedeà in 
viitor decát saci cu galbeni. Eră atât de în- 
credințat cá nu se va mai isprăvi aurul din 
„Arhanghelii“, încât nici nu mai aveă decât 
un singur gând: cum să scoată aur și mai 
mult şi cum să-şi înzestreze fetele încât să 
se vorbească în jurul întreg de directorul 

dela „Arhanghelii“. Erau clipe când se gándià 
că de el va vorbi odată țara întreagă. Si se 
vede cà clipele acestea erau destule de dese, 
cáci adeseori se uità destul de provocátor 
la oameni cari nu l-au mai vázut niciodată, 
ca și când ar fi voit să le zică: „Cum se 
face de nu mă salutati? Nu știți că-s direc- 
torul dela „Arhanghelii“ 2 

Increderea tot mai oarbă în ocna asta și 
dorința de-a atrage tot mai mult admiraţia 
altora asupra sa, erau două patimi cari cre- 
Steau în el aproape zi de zi, erau aproape 
singurele simteminte ce-i umpleau sufletul. 
De mult se tot gândiă să demisioneze din 
postul de notar, dar credința că ar scádeà 
în consideratia oamenilor prin faptul acesta 
il tot rețineă și-l făceă să poarte mai departe 
slujba asta, pentru care nu mai aveà nici o 
atragere. 

Аба acum doi ani, când începi să bată 
o nouă galerie în „Arhanghelii“ care să meargă 
paralel cu cea dintâi, se hotări să-și deie 
dimisia. 

Seara sosi foarte bine dispus dela „Arhan- 
ghelii“. Cele dintâi pușcături bubuirá in 
stânca neîncepută şi cântecul acesta îi cu- 
tremură sufletul, îi pări signalul celei mai 
desăvârşite învingeri. Se simtià mare şi pu- 
ternic ca un general care vede prin ochian 
cum ficiorii lui au incunjurat de toate părţile 
oștirea dujmană, pentru care nu mai rămâne 
nici o mântuire. În cuvinte puține tălmăci 
femeii nouile lucrări, îi vorbi de alte patru 
piuă pe cari va trebui să le ridice cât mai 
în grabă, când intră un pârgar dela primărie 
și-i puse pe masă un teanc de scrisori. 

În cea dintâi pe care o desfăcii i se cereă 
să trimită în douăzeci și patru de ceasuri 
socotelile comunei sub’ pedeapsă de una 
sută zloți, căci eră a treia provocare. Iosif 
Rodean îndată ce o ceti o puse peste vraful de 
scrisori, le izbi în mijlocul casei, luă o coală 
de hârtie şi numai decât își scrise dimisia. 

„Du-le 'n cancelarie“, strigă el pârgarului 
arătându- -i scrisorile risipite, „Și cu zdrenfe 
de-acestea mie să nu-mi mai intri în casă! 
Ai înțeles? 

— La poruncă, domnule director" răspunse 
palid pârgarul adunând repede hârtiile și 
ieșind. 


350 


Marina il privi un restimp în tăcere, apoi 
ii zise: 

,Ce faci? 

— Ce trebuià sá fac de mult. Nu mai vreau 
să atârn de toti sărântocii, de toti vântură 
țară“, răspunse “Iosif Rodean împăturând coala 
de hârtie. 

„Te lași de slujbă ? întrebă femeia pălind. 

— Nu pricepi atâta lucru?“ făcù notarul 
rotindu-i o păreche de ochi suri. 

„Faci rău, losife, faci rău, începi Marina. 
Oricât aduce de puțin notárásia, in vreme 
de primejdie . 

— Ce vreme de primejdie? o întrerupse 
notarul cu mănie. 

— „Arhanghelii“ poate n'or fi tot bogați! 

— Prostii! Curat prostii! Ce-ai visat azi 
noapte?“ întrebă bărbatul zâmbind acum. 

„Nu-s prostii, losife! Noi ştim că băile o 
vreme sunt bune, apoi deodată aurul se 
ascunde. Si n vreme de primejdii... 

Bărbatul sări de pe scaun şi, privind- o cu 
furie, începi să-i răgnească ca în anii dintâi. 

„Eu o să-ți spun de ce tini tu la slujba 
asta ticăloasă! Da, iti spun! Crezi că nu mai 
vei îi doamnă aşa mare ca pân” acum! Nu! 
Nu tăgădui că te cunosc! Dar vino să- ti 
arát". El o luá cu putere de brat $i o duse 
la fereastrá, locuiau pe-atunci în casa de 
acum, care abià in anul acela fusese termi- 
nată. „Vezi satul ăsta? o întrebă losif sgu- 
duind-o. E al meu întreg, îi bag în buzunar 
pe toti Vălenarii cu báitele lor cu tot. Vezi 
drumurile, potecile pe colnice? Toate trag, 
toate se 'ntâlnesc la mine în curte! Da, pri- 
veste ori incátráu vei voi! Peste foarte putin 
timp nime nu va puteà trece între Corăbi- 
oara si muntele Vlădenilor, fără ca să fi 
călcat pragul curții mele. Voiu fi tot mai 
temut, tot mai puternic. Ce-mi pasă mie de-o 
sdranță de slujbă?“ 

El tácü respirând din adânc. Vorbise mai 
mult pentru sine decât pentru nevastă. Căci 
lui îi tot páreà că n'ar mai rămâneă domn 
atât de mare dacă nu va mai fi notar, şi 
află, fără să-și deie seama, foarte potrivită 
clipa asta de mănie ca să-și alunge gându- 
rile ce-l tulburară atâta vreme, să le alunge 
departe să nu se mai întoarcă niciodată. EI 
se simți întradevăr mai constiu de puterea 
sa după izbucnirea asta de mănie. 

Marina vorbise din convingere; ea se temeà 
întradevăr de pasul ce-l fácü notarul, fiindcă 
în ea rămase mai puternic simțul realităţii, 
Si ea stià din pátániile bátránilor cá de mul- 
teori băile de aur cele mai bune lăsaseră să- 
raci lipiti pe proprietari. 

„Fă cum vrei!“ zise ea cu durere și ieşi. 

„Nici că mi-a trecut prin gând să fac altfel“, 
strigă în urma ei, încă mănios, Iosif Rodean. 

În ziua următoare avuse întâiul schimb de 
vorbe aspre pentru gangul acesta nou cu 
primarul Cornean și mai ales cu Pruncul. 
Celalait societar, Ungurean, află de foarte 
bun tot ce făceă notarul. Dar tovarășii cei 
doi nu fuseseră la „Arhanghelii“ când detunară 
cele dintâi pușcături la noua lucrare. In 
ziua următoare însă se duseră, cercetară cu 
deamănuntul bucățile puşcate, stânca din 
care erau rupte, și își făcură în grabă aceeas 
convingere. 

„Locul nu e nimerit ales de unde începem“, 
zise Pruncul. 

„Aşa cred si eu, 
trebá Cornean. 

„Să-i spunem directorului. 
banii de-ageaba! 

— Putem să-i spunem, dar cred că nu 
folosim nimic“, zise cu silă Cornean. „Știi ce 
credință are! Îi pare că nime nu se pricepe 
la băit ca el. 

— Asta s'o facă pe socoteala dumnealui, dar 
aici suntem si noi în joc, zise Pruncul. O să-i 
spun eu încă azi. E o prostie să baţi în zadar 
cremenea asta.“ 

Încă după amiaza aceea îl aflară pe Ro- 
dean, dar el nu voi să audă de nici o 
schimbare. 

»O să vedeți că vă inavutesc si fără voia 
voastră!“ râse losif Rodean. 

„Ar fi bine să ne gândim, domnule director, 
că, uneori, băile înghit averi foarte mari“, 
zise Pruncul. 

„Aşa? Tie ţi-e frică de sărăcie? Foarte 
bine, ieşi din továrásie şi rămâi bogat! Cine 
te opreşte ?“ ráspunse infuriat notarul. 

Cei doi societari iesirá, cu fețele 'n pământ, 
ca opáriti. Înțeleseră că nu eră de glumit cu 
omul acesta. Ori țin cu el și merg alăturea 
la pierdere sau cástig cum se va nimeri, ori 
trebuie să părăsască „Arhanghelii“. De lu- 
crarea cea nouă se temeau, dar ocna asta 
n'ar fi părăsit-o cu punerea capului, nu eră 
de lápádat un izvor de aur care aduce 
patru-cinci sute de zloți la săptămână după 
două acţii. De-atunci se tăiară la trei sute 
de metri în galeria cea nouă, de vâna de 
aur nu dădură încă, dar cei doi societari nu 
mai ziseră nici o vorbă împotriva lucrării. 
De-oparte vâna din gangul mai vechiu se 
tot îngroşă, aurul se vedeă preserat tot mai 
des pe ea, și astfel cheltuelile lucrării celei 
noui le suportau cu ușurință; de altă parte 
se temeau de тапа notarului. Dela o vreme 
încrederea oarbă ce о aveà losif Rodean în 
viitorul băii îl convinsese si pe Cornean că 
întradevăr aurul dela „Arhanghelii“ nu va 
mai secă în veci. Numai Pruncul coceă în 
el: lui îi părea rău după banii ce-i zvârleă, 
îi păreă că-i rupe din trupul său, 

In Váleni veni notar nou, dar erau destui 
cari îi mai ziserá până târziu si lui Rodean 
„domnule notar“, pe lângă numirea cu mult 
mai deasă: „domnule director“. Venirea nota- 
rului Popescu nu stârni nici o vâlvă în Và- 
leni. Multi nici nu-l luară în seamă: furni- 
carea ce-o trimite aurul stăpâniă tot mai 
tare vieata Vălenarilor. Faptul că notarul cel 
nou nu prea fü luat în seamă, il umplu de 
bucurie pe directorul dela „Arhanghelii“ şi-i 
deveni numai decât simpatic. Vorbei cu el 
cu prietinie, c'un aer de protector, care de 
multe ori ar fi putut jicni adânc pe alt om 
în locul lui Popescu. Dar omul acesta zàmbeà 
mereu din ochii lui verzii, ori ce spuneă no- 
tarul, râdeă de glumele lui cele mai proaste 
şi treceă cu uşurinţă peste alusiile ce le 
făceă losif Rodean la multele mizerii ale 
vieţii de notar. De multeori directorul dela 
„Arhanghelii“ se simteà jicnit că nu-l poate 
răni cu nimic pe Popescu, páreà că are de-a 
face c'un pește luciu ce-i scapă mereu din 
mâni. Dar nu se puteă măniă pe notarul cel 
nou care, se păreă, nu-şi dă nici el însuși 
vreo importanţă, ci se simte fericit că poate 
fi alături de losif Rodean. 

La început notarui pensionat credeà că 
Popescu rabdă orice umilire, fiindcă are de 
gând să-i ajungă ginere. Ar fi fost foarte 
satisfăcut să fi avut Popescu intenția asta, 
să fi venit intr'o zi la el si să-i ceară vreo 
fată. lar el să-i fi răspuns: „Domnule Po- 
pescu, mi se pare ai greşit adresa. Eu nu 
mai sunt notar!“ Gândul acestui refus îi făcu 
multe clipe de fericire. Dar notarul cel nou 
nu-i ceri nici o fată, nu arătă prin nici un 
semn că ar aveă astfel de gânduri. Atunci 
losif Rodean se mulțumi cu convingerea că 
omul ăsta îi simte puterea, îi simte superio- 
ritatea și de-aceea îi zámbeste mereu, si 
Popescu îi rămase mereu simpatic. 

H învită deci cu multă prietinie la logodna 
Eugeniei si a Octaviei, înainte de Pastile 
anului acestuia, prin Martie. 

Logodna celor două fete veni, ca si cásá- 
toria celei dintâi, în urma unei îmbunătăţiri 
și mai neașteptate a „Arhanghelilor“. Vâna 
de aur, care se îngroșă mereu într'o zi, după 
trei pușcături се bubuiră deodată, apàrü 
deodată galbenă ca și când ar fi vărsat ci- 
neva pe ea făină de porumb. Vestea asta se 
răspândi repede. 

losif Rodean, la logodna celor două fete, 
fácü un adevărat ospăț. Scrisese fetei celei 
mai mici, Elenutei, cá vine după ea in Viena 
s'o aducá la logodna surorilor, dar Elenuta 
íi ráspunse telegrafiindu-i cà nu va puteà 
veni sub nici o împrejurare, fiind cam bol- 
navă. Notarul îi telegrafiă lui Ghiţă să vină 
Și el, dar tânărul îi răspunse că se află în 


fata unui examen foarte important, și nu-i 
stă în putință să-i împlinească porunca. 

Si fratele și sora doreau de altfel fericirea 
cea mai deplină surorilor. Dar cu dorința 
aceasta notarul пи fü mulțumit, el pufni mereu 
pe nări, până ce puterea vinului îl făcu să 
treacă deodată într'o veselie mare. 

Elenufa nu eră bolnavă, Ghiţă aveă să 
deie un examen, dar numai prin lunie. Însă 
ei nu veniau bucuros acasă, mai ales când 
ştiau cà vor fi petrecanii. 

Intreagà familia lui losif Rodean erà alcá- 
tuită întrun chip foarte ciudat. El însuşi se 
apropiă de tipul omului jumătate cultivat 
numai, dar care, îmbogăţit pe neașteptate, 
ajuns tot astfel în societate, îşi părăseşte 
credințele și datinile părinților, fără ca sâ-i 
reușească în acelaş timp să se adapteze 
noului mediu în care a intrat. Nici credințele, 
nici convingerile, nici preocupările omului 
cult nu-l ating decât în treacăt, nu le sim- 
teste decât la suprafață, ca pe niște lucruri 
de foarte puţină însemnătate. Dar, ca toti 
oamenii aceștia desrádácinati brusc dintr'un 
mediu și aruncați spre altul, losif Rodean 
eră condus de câteva simteminte egoiste, pu- 
ternice însă, si mai ales aveà o putere de 
voință uriașă, care îl tineà la suprafață si 
făcea să fie considerat de alţii. Astfel е! dis- 
cută ceasuri întregi tot felul de chestii, po- 
litice mai ales, în unele clipe eră nationalistul 
cel mai înfocat, dar terminând discuţia se 
ștergeă orice urmă de impresie mai adâncă 
ce i-ar fi lăsat în suflet aceste discuţii. 
Simtià, că pentru el toate acestea-s fleacuri, 
lucruri de foarte puțină însemnătate cari pot 
să fie ori nu. Nu se încălzeă sincer, adânc, 
pentru nimic ce nu eră în legătură cu vii- 
torul de aur се i-l arătă „Arhanghelii“. insă 
în dorința de-a adună tot mai multe bogății 
și în dorinţa, tot asa — dacă nu mai mare — 
ca Si cea dintâi, de-a atrage atenţia oame- 
nilor asupra sa, de-a face „furoare“, se cu- 
prindeă ființa lui întreagă. [n aceste două 
patimi îşi scăldă, c'un neînchipuit deliciu, 
mintea și inima, si voinţa lui, când eră vorba 
de aceste două patimi, eră tare ca fierul. 
Ca și când aceste două simteminte l-ar legă 
ca două funii puternice, dintre cari dacă 
numai una ar plesni, din el întreg s'ar alege 
hârburi, ca dintr'un vas de pământ izbit de-o 
stâncă. 

La aceste două patimi se mai puteă adăugă, 
mai ales de-o vreme încoace plăcerea de-a 
se hrăni din belșug. Căpătase un apetit în- 
fiorător, asa cá slujnicile lui spuneau ade- 
vărate minuni despre ce poate înghiţi stă- 
pânul lor. 

Ca cei mai multi de felul lui, nu aveă o 
convingere superioară asupra vieții, ori pentru 


www.dacoromanica.ro 


352 


faptul cá sufletul lui erà prea sárac pentru 
o astfel de convingere, ori pentrucá o con- 
ceptie mai înaltă îţi ridică totdeauna multe 
stavili în căile mai puțin corecte ale vieții, 
și el nu voiă să stie de nici o piedecă. El 
se fineà de ceata vânătorilor şi în acelaș 
timp de a celor vánati. Patimile îl vánau pe 
el și el vână aurul şi tot mai multă uimire se 
iviă în inimile celor ce veniau în atingere cu el. 
Cu tot belșugul deci, vieata lui nu se puteà 
numi de fel liniștită. Dar am greși crezând 
că lipsa unui ideal superior l-ar fi pus vreo- 
dată pe gânduri ori l-ar fi făcut chiar nefe- 
ricit! Dimpotrivă, continua înfrigurare fi 
făceă plăcere, din ea se hrăneă. Și chiar ne- 
liniștea asta nu se putea cunoaște decât 
foarte rar pe fata lui. Aceasta, de obiceiu, 
eră nemișcată. Înfrigurarea ce-l stăpâneă se 
puteă ceti numai din ochii lui cari ardeau 
necurmat, si poate urmarea acestei stări su- 
fletești să fi fost și vocea sa puternică, aspră, 
și aplicarea lui spre mănie grabnică. 

N'aveă simt pentru idealele superioare ale 
vieții omeneşti, dar' când cetiă prin gazete 
vreo batjocorire, vreo luare în râs, sau si numai 
o încercare de-a trage la îndoială existinta 
vreunui astfel de ideal, — fără să-şi deie seama 
de ce, simtià o adâncă satisfacție. Îi păreă, 
poale, că toate acestea îl întăresc pe el în 
felul lui de-a trăi. 

Rămase însă în toată vremea om destul 
de cinstit. Furtul nu-l puteà suferi nici acum, 
să se bucure de ceea ce-i a altuia, rápindu-i, 
nici nu-i treceă prin gând. Cu băieşii vorbiă 
omeneste, afară de clipele lui de mânie. Dar 
atunci nu alegeă între oameni, vorbiă brutal 

cu toată lumea. 

Vezi bine, c'un astfel de fond sufletesc, 
convorbirile lui aveau un cerc foarte strâmt 
când eră în sânul familiei si cu băieșii: 
aurul, „Arhanghelii“ care însemnă par'că 
tot aur, eră centrul tuturor conversatiilor lui 
și ale báiesilor din Văleni. 

Nevastá-sa Marina se apropià de tipul tá- 
rancii care ajunge boieroaicá. [ncepü cu 
sfialá cásnicia, c'un fel de rusinare, neno- 
rocitá chiar, vremea cát se mai gándi la 
iubitul ei din fetie după care puscase no- 
tarul. Apoi, in vremea de muncá si cheltuială 
zădarnică, se simţi nenorocită, ca să învie 
cu atât mai strălucit când roata norocului 
începi să-şi schimbe mersul. Ea se bucură 
cu toată lăcomia celui bine conservat și de 
belşugul si de domnia ce dase peste ea. 
Dar convingerea că-i boieroaică n'o opreă 
cátus de puțin dela lucru. In privința 
aceasta rămase şi acum fárancá de pe vremea 
când în Văleni femeile erau obișnuiteîncă 
cu economia. Se sculà cu noaptea "n cap, 
și toată ziua, cu mânecile sufulcate, alergă 

după trebi ca si o slujnicá de-a ei. Îi rămase 
credința copilăriei, credința în biserică și 
visuri, și eră stăpânită mereu de teama care 
nu iese niciodată cu totul din sufletul ade- 
văraţilor țărani nici când sunt în situaţiile 
cele mai bune, că într'o zi sau alta se poate 
întâmplă o nenorocire, după voia lui Dum- 
nezeu. De aceea ea îndemnă des pe bărbat 
să facă festanii la băi, să meargă la biserică, 
și nu arareori aveă să-i sufere izbucnirile 
lui de mânie pentru îndemnurile acestea. 

Fata cea mai mare, Maria, măritată după 
doctorul Vraciu, fusese abiă un an la şcoală 
la oraş, ea se depărtase din casa părinților 
pe când belșugul abiă începeă să se ivească. 
Deși căpătase o zestre aşa de mare, losif 
Rodean pe vremea aceea aveà încă datorii 
de plată, locuiă în casele socrului său, si 
crutà banii cu patimă. Maria isi formá ca- 
racterul abià după ce se máritase, și după 
ce nimeri un om foarte cum se cade ea 
trăiă în liniște şi mulțumită, bucuroasă de 
lumea nouă în care intrase. 

Eugenia și Octavia „crescură în anii de 
belșug, şi cum şi ele n'avură o creștere prea 
aleasă, se aleseră două svápáiate, cari îm- 
brăcau pe zi câte trei toalete. losif Rodean 
nu le lăsă nici pe ele să steie multă vreme 
în străini. Pe-atunci obisnuià să-i zică 
Marinei: 

„Muierea să fie avută și frumoasă! Nu-i 
pentru ea cartea“. 

Si fetele fură foarte bucuroase să rămână 
acasă, unde toate micile prostii le erau în- 
găduite, şi de unde puteau în fiecare zi să 
meargă la oras. Purtarea lor n'aveà cine să 
o supravegheze. Notarul aveă un singur gând: 
să le adune zestre cât mai mare, iar mama 
lor nu prea îndrăzneă să facă observări 
„domnişoarelor“, cum sunt de obiceiu toate 
mamele tárance cari au copii domni, Si cari 
nu-s inzestrate c'o inteligentá deosebită. Apoi 
mai credeă că poate pentru niște domnişoare 
așa se cuvine: să aibă și cal de călărit si 
costum de vánátoare si toalete peste toalete. 

Eugenia şi Octavia erau adevărate surori, 
cu aceleaşi gânduri, cu aceleaşi dorințe. Ele 
simpatizau mai ales cu tatăl lor, față de 
Marina se purtau cu o abiă întrezărită dis- 
considerare. Peste tot se simțeau indepen- 
dente, și în aceasta isi aflau cea mai mare 
fericire. Roiuri de tineri le curteniau pe la 
petreceri. 

Când ajunse Elenuta fată de școală no- 
tarul Iosif Rodean se hotărî deodată s'o 
poarte prin toate şcolile. Ca orice om ce 
nu are o credință hotărită, convingerile lui 
se schimbau necontenit, s'acum zise Marinei: 

„Partii strălucite fac fetele cu o cultură 

completă, dacă mai au si o zestre frumoasă“. 

Cetise undeva părerea asta, se născu în 
capul lui, ori aveă gânduri mari cu Elenuta, 
destul cá dela vársta de șapte ani până la 
Sasprezece fata cea mai mică crescuse mai 
mult între străini decât acasă. In Văleni se 
simtià şi ea străină, şi surorile se simteau 
străine față de ea. Marina se purtà însă cu un 
deosebit respect față de Elenuța, fie cà cres- 
cuse domnișoară mare nu sub ochii ei, fie că 
purtarea fetei celei mici nu sămănă de fel 
cu a celor două mai mari. Elenuta eră tăcută, 
blândă, nu-şi cereă niciodată toalete noi, 
vorbiă prietineste cu slujnicile, cu toată 
lumea, mergeà bucuros la bisericá, ii pláceà 
să cetească cu ziua de cap, ceeace pentru 
fáranca Marina, care abià isi iscăliă numele, 
insemnà foarte mult si o umpleà de uimire 
și de-un fel de veneratie. 

Petrecerea aceasta îndelungată între streini, 
experiența destul de bogată prin multe oraşe, 
la vârsta ei, observările continue de oameni 
şi împrejurări noui, o făcură să se gândească 
de tânără. Vieata, pentru ea, eră cu mult mai 
largă decât pentru surorile sale. 

Ceeace-i spusese clericului Murășanu c'a 
cetit puțin fusese numai o apucătură nevi- 
novată ca să-i facă tânărului o plăcere Si ca, 
trimitándu-i şi alte cărți, să continue a tineà 
o legătură cu clericul acesta care-i eră tot 
mai simpatic. Ea cetise prea mult poate, şi 
o mare parte din posomorirea ce simtià în 
fata vieţii, si care la vârsta ei nu prea eră 
firească, îi veniă poate chiar din cetitul prea 
mult. E adevărat că cetitul îndelungat, mai 
ales fără control cuvenit, are de multeori ur- 
mări dezastroase, dar iarăși e foarte adevărat 
că, fără îndeletnicirea asta, oricât ar umblă 
cineva prin școli, rămâne cu un cerc de 
vedere foarte strâmt. 

Cercul acesta de vedere la Elenuta eră 
larg, dar eră încă tulbure. De multeori din 
bagajul de cunoștințe si simfeminte ce se 
grámádeste in noi in anii tineretii numai mai 
târziu se desprinde câte-o stea luminoasă. 

Așa confuz cum îi eră sufletul, totus simți 
îndată că vieata asta curat materială, ce curgeă 
în casa lor, nu-i eră simpatică, și astfel nu 
se doriă acasă. 

„Ghiţă eră Elenuta mai bătrână cu unspre- 
zece ani“. Astfel obisnuià să se caracterizeze 
însuş universitarul Gheorghe Rodean. Din 
»bátráneta" aceasta izvoră faptul că, în toată 
familia, singur Ghiţă aveă o idee mai com- 
pletă despre starea financiară a lui losif 
Rodean. In vacante el observă totul, se in- 
formă de aproape despre plățile ce se fac, 
despre aurul câștigat; avuse chiar cutezanta 
să se informeze despre politelé ce le mai 
aveă notarul Iosif Rodean. l.a universitate 
cereă, din lună în lună, deslușiri dela tatăl 

său despre „Arhanghelii“. Aveà un caiet în- 
treg preserat cu notițe. Tatăl său Sar fi în- 
grozit, dacă, privind în caietul acela, ar fi 
văzut însemnate şi cheltuelile lui din anii 
cei dintâi, cari spese el le uitase de mult. 
Aproximativ erau induse aici plățile sáptà- 
mânale ale băieşilor, ale străjilor, ale hoc- 
manilor, cheltuielile „mânatului“, până și re- 
paraturile ce se făceau destul de des și cari 
puteau să-i ajungă la cunoștință. 

Și, tot ce priveau „Arhanghelii“, puteă să 
afle ușor dela tatăl său, căci notarul se simtià 
foarte mágulit că feciorul se interesează asa 
de mult de baia asta. Il avizà de câteori aflau 
aur slobod, îi făceă cunoscut numărul kilo- 
gramelor, al funtilor şi chiar al gramelor. 
Când eră acasă, tânărul supraveghià de 
aproape măsurarea, si se convinse repede 
că tatăl său nu-i ascundeă nimic. 

Dar Ghiţă, îndată ce incepit să se ridice 
student mare, băgă de seamă că tatăl său 
nu fine nici o socoteală de „intrate și eșite“. 
Tânărul aveă mare aplicare spre matematici, 
dar totus notițele nu si le fáceà din pasiunea 
asta. El băgă de seamă, încă de prin clasa 
a opta de gimnaziu, că tatăl său ar puteă 
foarte uşor să se prăbușească într'o pră- 
pastie, fără ca să ştie. 

Şi, după socotelile lui, pe cari şi le în- 
cheiase mai pe urmă în vacanţa Paştilor din 
anul acesta, averea directorului dela „Arhan- 
ghelii“ nu eră chiar aşa de considerabilă după 
cum o credeau cu toții, şi chiar însuş notarul. 
Galeria cea nouă mai ales înghiţiă o groază 
de bani. Adevărat că despre asta se plângeă 
uneori și notarul, dar el o făceă mai mult cu 
scopul să taie gustul prietinilor de-a se dori 
societari la „Arhanghelii“. Apoi, oricât s'ar 
fi cunoscut cheltuelile enorme, el nu le luă 
în seamă, fiindcă vedeă viitorul tot mai stră- 
lucit, îndată ce vor nimeri vâna de aur si în 
gangul acesta. Și aceasta nu o credeà, o stià. 

In vacanţa asta Ghiţă se gândi la măritatul 
celor două surori, isi făcii o mică socoată. 
cu zestre, cu mobilă, cu trusou, şi ce mai 
rámáneà nu eră o avere de invidiat. El căzu 
chiar pe gânduri dupăce vorbi cu Pruncul, 
care, se arătă si el foarte neîncrezător față 
de gangul cel nou. Eră adevărat însă că vâna 
de aur din galeria cea veche se îmbunătățise 
ca niciodată si se puteà cu ușurință să fie 
tot mai bogată. Astfel gândurile lui se îm- 
prăştiară. 

losif Rodean tineà mult la feciorul său, 
chiar pentru faptul că se interesà mereu de 
rezultate. Dar nu-și puteă explică nicidecum 
purtarea lui Ghiţă: nu se insufletià pentru 
nouile îmbunătățiri, nu-i scrisese o singură 
dată o scrisoare triumfătoare privitor la „Ar- 
hanghelii“. Chiar acasă numai rezultatele îl 

interesau. Îndată ce începeă tatăl său să vor- 
bească despre noui lucrări, despre mijloace 
mai potrivite pentru alesul aurului, ori pentru 
spargerea stâncii, îndată ce se lăsă răpit de 
nădejdile viitorului, Ghiţă se strecură încet 
pe uşe. In clipe de acelea totdeauna își află 
ceva de lucru. 

Directorul dela „Arhanghelii“ eră mândru 
de Ghiţă, dar totuș bucuria vieţii lui o făceau 
cele două fete, logodite acum, Eugenia si 
Octavia. Cu cle puteà vorbi ín tihnă despre 
viitor: îl ascultau cu privirile înflăcărate și 
nu se grăbeau niciodată să-l părăsească. 

In familia asta ciudată ei trei se înțelegeau 
mai bine și ei purtau aproape toate discuţiile. 
Marina eră veșnic cuprinsă prin curte, prin 
culină, Elenuta când eră acasă rămâneă sin- 
guratică în vreun colt de divan si cetiă, Ghiţă 
făceă excursii, măsură, ziceă că „face practică 
pentru cariera lui de inginer“. Adeseori o luă 
şi pe Elenuta la hoinărit cu el, si atunci aveà 
fata clipele cele mai bune din vacante. 

De familia lor, de tatăl mai ales vorbiau 
arareori fratele si sora. Prin viua intuitie 
comună la amândoi, ei băgară de seamă că 
în toată desfăşurarea vieţii acesteia de e 
în casa lor, erau multe laturi de ridicol, 
care ei în locul părinților, în locul lui Rodez 
mai ales, le-ar fi încunjurat. Simţeau și pen- 
tru ce nu-i stă în putință lui Rodean să le 
incunjure. Cu inima strânsă de-un fel de 
umilire si de regret simțeau că dacă tatăl 
lor ar fi un om cu adevărat cult, ar incunjurà 
multe apucături ridicole. Intr'o astfel de stare 
sufletească va fi fost Ghiţă, când zisese, dupăce 
notarul porunci birtaşului să desfunde bu- 
toaiele pe socoteala lui. 

„E un gest și acesta! Adevărat cá eu nu 
l-as fi făcut“. 


XV. 


Abià trecü o săptămână dela depărtarea 
celor trei universitari din Văleni, când într'o 
seară sosi un cursor cu două telegrame, 
una pentru lonut Ungurean, alta pentru 
Gheorghe Pruncul, societarii dela ,Arhan- 
ghelii". Telegrama ce o desfăcù Ungurean 
erà: „Patru sute telegrafic, dacă nu mă îm- 
pușc!“ Bădicul lonut, încă înainte de-a des- 
face telegrama zise cursorului: 

„Mă prind pe orice că iar e dela feciorul 
meu!“ 

Cursorul ridică din umeri, privind obosit. 
Venise într'un răsuflet din oraș. Bădicul nu 
fü surprins, căci de vreo opt ani se obișnuise 
cu telegramele. Dar când ceti „patru sute“ 
nu se putü stápáni sá nu zicá: 

„O, de te-ar mai luă si dracul!“ 

Chemă numai decât pe femeie şi-i arătă 
hârtia de pe masă, Nevasta lui nu știă ceti, 

dar cunosteà peceta roşie, si se fácü deodată 
palidă. 

„Dar e numai o săptămână de când s'a 
dus, şi i-ai dat două sute bune“, zise ea cu 
uimire. 

„l-am dat trei, nu două“ zise cu durere 
lonut plecándu- Si capul in piept. 

„Par că ne-a fost înțelesul să-i dai numai 
două? 

— Intelesul!^ fácü mânios bădicul. ,Par'cá 
am putut scápà de el! Par'că te poti apără 
de-un tálhar ca el. 

Ráu ai fácut, bárbate, tare ráu ai fácut. 
Si “două îi erau prea multe“, incepit femeia 
apropiindu- se mai tare si privind hârtia de 
pe masă. „Eu zic să nu-i trimiţi nici un 
ban. Cu ce-a avut puteă trăi două luni de 
zile. Acum rabde. 

— Dar cum să trăiască fără bani în va- 
vilonul acela, femeie? Cine-l cunoaște, cine-l 
ajută? Crezi că poate luă un împrumut de 
undeva? Rămâne 'n uliţă peritor de foame. 
Acolo nu-i ca întrun sat să mergi la un 
prietin să te împrumute!“ 

Bădicul lonut spuse cuvintele acestea c'un 
fel de satisfacție, simtindu- -şi superioritatea 
față de femeie. Desi fi vorbise aşa aproape 
in fiecare lună, mai ales din anii din urmă, 
lui i se páreà cá-i spune un lucru nou si o 
priviă c'un fel de batjocură. 

,Nu se prápádeste, nu-ti fie fricá! Trebuie 
să se învețe odată a cruță“ , zise femeia, pá- 
rând că nu-i ia în seamă privirile. „Ти-1 
înveți rău si ai să te căeşti odată. 

— Dar vrei să se puste 2“ o întrebă cu 
mânie bădicul. 

„Nu se pușcă, 
nintat el cu asta* 
torcándu-se repede spre cursor, 
un ban alb in máná si-i zise: 

„Dumneata poti merge, bade Andreiu, te-a- 
pucă noaptea“. 

Societarul cel pântecos dela „Arhanghelii“ 
se albi ca păretele si abià pută zice: 

„Nu, rămâi Andrei. Nu te duce!“ şi el ieşi 
numai decât în curte si coborî în pivniţă. 
Femeia înțelese c'a vorbit înzădar. 

„Copilul ăsta ne sáráceste" zise ea cu 
durere. „A mâncat pán'acum '0 avere întreagă. 

— Si mai rămâne de-o sută de ori pe-a- 
tâta“ răspunse Andreiu zâmbind. „Lasă, nă- 
cazul ăsta al dumniavoastră să mi-l tot dea 
Dumnezeu mie!“ 

Cursorul eră vesel: stià că dacă se coboară 
bădicul lonut în pivniță înseamnă că-l cin- 
stește c'un pahar de vin vechiu, iar cinstea 
asta i-o dă fiindcă totdeauna lui îi incredintà 
bădicul banii cari trebuiau trimiși telegrafic. 
Pentru acest mic serviciu Andreiu căpătă dela 
bădicul dela cinci până la zece zloți. Ега om 


nai teamă! A mai ame- 
răspunse femeia. Apoi in- 
îi strecură 

încrezut, căci de multeori îl scăpase „de când se intorceà lonut „dela un pahar de 


glonţ“ în chipul acesta pe universitarul Un- 
gurean. 

lonut Ungurean intră aducând o cană cu 
vin şi două pahare. 

„Să- ți mai prinzi o leacă sufletul, Andrei“ 
zise el punând beutura pe masă și umplând, 
din picioare, paharele. 

, Multámim dumnitale, domnule Ungurene“ А 
ráspunse zámbind cursorul, apoi, luánd pa- 
harul in mână: „Și Dumnezeu să dee noroc 
la „Arhanghelii“. 

Apoi sezurá amândoi Si cursorul Бей í 
tihnă: stià că până nu se gată vinul de i 
masă, nu poate plecă. 

Când svântară si cel din urmă pahar, bă- 
dicul [Ionuț se ridică aprins la față, treci 
intro cameră vecină, zurui din chei, și des- 
chise uşa dela o cassă de fier. Veni apoi şi-i 
numără patru bilete de câteo sută, iar unul 
de zece i-l puse deoparte. 

„Dar ăştia vor fi cei din urmă ce-i mai 
trimit“, zise bădicul, ca şi când sar continuă 
tare gândurile ce-i umblau prin cap. 

Cursorul zâmbi, le dori noapte bună $i egi. 
Femeia táceà întrun colt aplecatà pe-o cu- 
sáturá. lonut se plimbă de câtevaori prin casă, 
iritat că nevasta nu-i mai zice nimic, apoi 
deodată izbucni cu mânie: 

„Să nu-l fi făcut dacá-ti pare rău să-i dai 
bani!“ 

Dar femeia se pără că nici nu-l aude. 
Coseă mai departe. Un restimp bădicul se 
plimbă iar, în vreme ce faţa i se umflă par'că 
tot mai tare. 

„Cum să-l las pe drumuri!“ îi strigă apoi 
oprindu-se iar. Și аир’ un lung interval de 
plimbare: 

la se pușcă! Las’ că-l cunosc eu! 
sbieră din nou. acum aproape de ureche. 

Femeia ţipă, sări de pe scaun Si еѕіпа ре 
use zise: 

„Uf! Cum m'am săturat de voi! 
trăzni Dumnezeu. 

— De te-ar trăzni n'ar fi mare pagubă“, 
răgni bădicul cât putü de tare in urma ei. 
Apoi îşi luă pălăria şi esi la un vecin, să bea 
un pahar de vin. Scena aceasta, aproape ne- 
schimbată, eră obișnuită între ei de câteori 
universitarul cereă bani telegrafic. Când 
avizul nu veniă prin sârmă, ci în epistolă, 
se mai întâmplă uneori să nu-i trimită, ori nu 
atâţia câți cereà. Dar față de telegrama obis- 
nuită, societarul dela „Arhanghelii“ n'aveà nici 
о putere de opunere. Depărtarea, haosul ce-i 
lăsă în cap capitala, îl înfrică şi cea mai mică 
întârziere eră convins că poate să descarce 
glontele în inima fiului sáu. Dar s'ar înşelă 
cine-ar crede că scenele acestea făceau traiu 
rău între cei doi soți. Le uitau repede, și pe 


pe 


îi 


De m'ar 


vin“ páreà cá nu se întâmplase nimic între 
soț și soție. 

Mânia ține mult numai în lipsă, în sărăcie, 
când e omul hodinit și cu traiul asigurat 
mânia se risipește grabnic în vânt, 

Cursorul Andreiu se duse cu telegrama la 
о dar aici nu fusese omenit cu vin, 

, de data asta, nu fü încredințat să ducă 
Sici un ban la poştă. Luă un zlot pentru 
osteneală şi-şi fácü calea întoarsă. Feciorul 
îi trimisese o telegramă cu mult mai lungă 
decât Ungurean, el își motivă cererea prin 
faptul că, dimpreună cu paltonul de primă- 
vară, îi pieriseră, afară de zece zloți, toti banii 
intr'o salá de cursuri. 

Când ceti vestea asta tatăl sáu zámbi cu 
ráutate. Se páreà că întradevăr tânărul a 
trebuit sá fie beat cánd alesese motivul acesta, 
cáci Pruncul stià cà feciorul sáu se nimerià 
foarte arareori in săli de cursuri. El înțelese 
numai decât că minte, și că рапії i-a tocat 
în vreun birt. 

„Mai puţini tot i-ai fi putut trimite“, 
femeia întrun târziu. 

„Nu- i de lipsá. Cu zece zloti poate incá 
trăi pân’ la sfârşitul lunei“, răspunse cu aceeaş 
răutate Pruncul. Apoi dup’ un restimp de 
tăcere adaugă: „Mi se pare că va ajunge în 
loc de advocat straje la vreo baie. Atâta e 
sfânt că eu, аир’ un ап, mam să-l mai cin- 
stesc c'un singur ban. E mare de-acum, vadá 
Si hrănească-se!“ 

Femeii i se strânse inima. De multeori se 
mai arătase nemulțumit bărbatul său, dar 
niciodată înfăţişarea lui nu fusese atât de 
răutăcioasă ca acum. Si nevasta stià că 
dacă pe obrajii lui Pruncul se sapă părăuțe 
adânci, cari rămân nemișcate şi peste cari 
trece mereu un zâmbet palid, — bărbatul său 
șa luat o hotárire. Ea se simtià rănită adânc 
a gândul că feciorul său, crescut domnișor, 
va ajunge să trăiască în rând cu băieșii. 

De altfel simtámántul acesta nu eră 'strein 


zise 


nici de societarul Pruncul. El băgase de 
mult de seamă că feciorul lui e un om de 
nimic, care nu va face nici o ispravă la 


şcoală, dar se ruşină să-l aducă acasă. Apoi 
feciorul lui nici nu cheltuiă atâta cât Ungu- 
rean: de cele mai multeori îşi petreceă pe 
banii acestuia. Pruncul nu cheltuiă prea mult 
fiindcă nu aveă de unde. El eră mai setos 
de beutură decât Ungurean; acestuia îi plăceă 
mai mult larma, cântecul și uimirea ce o 
stăruiau în jurul lui petrecaniile pe cari le 
pláteà. 

Aşa si în anul acesta. Încă dela gară Un- 
gurean trimise o telegramă la un prietin în 
capitală: „Dragă Vasilache! Comandă, în nu- 
mele meu, o cină cu șampanie pentru patru- 

zeci de persoane. Vezi s'aduná băieţii. Sá nu 
lipsească Pârvu“. Iscălitura „Arhanghelul Ga- 
vril". 

Ghiţă cercă să-l oprească dela o prostie 
ca asta. Dar fü înzadar. 

Las măi, să mai apuce o sfármiturá si 
şoarecii bisericii! Or fi răbdat destul în va- 
canfa asta“. 

„Șoarecii, bisericii“ erau universitarii cărora 
nu le da mâna să-și facă cheltueli cu atâtea 
drumuri pân” acasă, și cari, astfel, își petre- 
ceau sărbătorile în capitală. Pruncul eră bun 
bucuros, știă că are numai şaptezeci de zloți 
în buzunar, şi n'aveà să piardă, deci, mult. 
El îşi imbrátisà colegul și-l sărută pe 'obraz. 

„Trăiască Arhanghelul Gavril“, strigă apoi, 
făcând semn crâșmarului să le aducă o pă- 
reche. 

Doisprezece tovarăși îi întimpinară încă 
dela gară. Fură dusi in triumf, ín trásuri, 
deadreptul la restaurantul „Splendid, unde 
Vasilache aranjase cina într'o sală închiriată 
anume. La intrarea lui Ungurean zeci de 
voci izbucniră în strigăte: 

„Trăiască Arhanghelul Gavril“. Apoi, după 
ce-i strânseră mâna lui si a celorlalți doi, 
tinerii făcură grabnic cerc în jurul lui Ungu- 
rean si incepurá să cânte pe-o melodie de 
mars, în patru voci, aceste versuri datorite 
lui Vasilache: 


Din munţi coboritor 
Arhanghelul Gavril 

— Prea minunat copil — 
Sosi mántuitor! 


Din galbini are scut 
Si platoșe din aur, 
Intreg e un tesaur 
Cum nu s'a mai vázut. 


Уепі cu toti, copii, 
Genunchii să-i plecăm, 
„Osana!“ să-i strigăm, 
C'aduce zece mii. 


In slavă să-l suim, 
Apoi, pe braţe tari 
De universitari, 

Să simtă că-l iubim! 


Ei cântau, legănându-se mereu, ținându-se 
pe după cap, în vreme ce Ungurean, în mij- 
locul lor, cu fata radioasă. da tactul, tăind 
mereu cu dreapta prin aer. 

După strofa din urmă tinerii strângeau tot 
mai tare cercul în jurul lui Ungurean, cântând: 


— Daţi cercul tot mai strâmt... 
Uşor să-l apucati, 

In slavă-l ridicaţi... 

Ura! dela pământ! 


Aici îl ináltará pe brațe. Ungurean, strălu- 
citor de fericire, balansà din braţe să-și țină 

echilibrul, tinerii, neintrerupánd nici pe-o clipă 
cántarea, isi ridicară privirile spre el, grămă- 
dindu-se în cei ce-l țineau pe brațe. 


Ca soarele răsai 

Si °п zări senine treci! 
Coboară şi-ţi petreci 
Ne du cu tine 'n rai! 
Arhanghele Gavril 
Prea minunat copil, 
Din zári coboritor 

Ne vii mántuitor. 


La versurile din urmá il lásará domol si 
sala rásunà de nesfársite urale. El, intr'un 
târziu, le fácü semn cu mâna să se linisteascá. 

„Fraţilor, zise el cu fata strálucitoare, vă 
mulțumesc pentru cinstea ce mi- ati arátat-o, 
pentru care vă pot incredintà cá si potrivnicul 
meu din cer mă invidiazá. Và rog ocupati-và 
locurile să vedem ce bunătăți pot fi pe pă- 
mântul ăsta nemernic!“ 

Alte urale noi izbucniră, și 'n mare larmă 
universitarii șezură la masă. La dreapta lui 
Ungurean sezü Vasilache, la stânga lui 
Pruncul. Până ce țină cântarea, Ghiţă Ro- 
dean se strecură afară. Ега şi obosit de 
drumul îndelungat, şi, apoi, știă cá petre- 
cania asta va tineà pánà in zori. Dar lipsa 
lui nu se simți, tinerii, în mare veselie, se 
apucară să cineze. Sala eră înaltă, spațioasă, 
lumina electrică din candelabre o umplea de 
străluciri. Râsul, veselia tinerilor o ţineau 
întrun nesfârşit clocot. Desi eră cină cu sam- 
panie, Vasilache comandase, pentru început, 
vin. Se mâncă, se băii cu veselie un restimp. 
Apoi, Vasilache se ridică la dreapta Arhan- 
ghelului Gavril. In sală se fácü deodată li- 
niște, se auzi de câtevaori „pssst“, și Vasi- 
lache, un tánár mai vechiu, trunchios, pátrat, 
își începu discursul: 


Doamnelor şi domnilor! 


Sunt clipe de bucurii neintelese, de bucurii 
transcendentale, când ni se pare că vieata 
e un vast fluviu ce ne poartă pe undele-i 
sáltárete. Zenitul deasupra noastră e ca un 
ochiu enorm de smarald ce 'nflácáreazà ini- 
mile cu armonii divine. Nu mai suntem hu- 
mana gens ci angelica. Cerul si pământul 
par'că se topesc de vibrația efemeră a sufle- 
telor noastre. 


Doamnelor si domnilor! 


Am avut fericirea de-a salută în mijlocul 
nostru pe sfintitul Arhanghel Gavril, marele 
protector a lumii celor mici, a celor ce oar- 
becă in întunerecul diafan si-s setoşi de-o 
rază violetă. A venit strălucitor de lumina 
nopților polare. şa binevoit a se umili şi a 
rămâneă în mijlocul piticilor, când pe el îl 
chemau înălțimile Himalaii. Entuziasmul spec- 

troscopic ce-l simţim nu-l putem descrie decât 
poate să-l arătăm aplicând razele Róntgen. 
Dar vom povesti urmasilor din generatiile 
viitoare lumina minţii si puterea închipuirii; 
emanatii solare vor pluti peste veacurile vii- 
toare și vor duce ale noastre urale de » Vivat 
Ungurean! Vivat Arhanghelul Gavril“. 

Si Ungurean si ceilalți tineri îi intrerupserà 
des discursul lui Vasilache cu hohote de râs, 
cu strigăte de „Bravo! Trăiască!“ 

Acum uraiele fură nesfársite si la adresa lui 
Ungurean și a lui Vasilache. După ce se mai 
liniștiră Ungurean îi sopti celui dela dreapta: 

„Par'c'ai mai slăbit, Vasilache ? 

— Nu. Dimpotrivă: dar s'aducem 
pania“. 

Tot hazul acestui tânăr pătrat erà că puteà 
să ţină vorbiri fără nici un înțeles, să impà- 
recheze adiective cu substantive, care nici 
cánd n'au fost puse laolaltà. Ungurean, pentru 
calitatea asta, il pretuià mult, si apoi ii pláceà 
că Vasilache nu se obosià să fi chefuit trei 
nopți in șir. 

Dar acum abiă beuse, abiă începi săi se 
deslege limba, și nu-i reuși să spună un toast 
care să-l uimească cu totul pe Ungurean. 
Pentru ca să poată vorbi curat fără nici un 
înțeles aveà nevoe să înghită cel puţin două 
chilograme de vin vechiu. Poate din admi- 
rare, poate din prea desul contact, Ungurean 
începi să-l imiteze pe Vasilache în vorbirea 
fără şir. Dar şi-l [пей mereu de măestru, 
vedeà că la perfectia lui Vasilache nu va 
puteă ajunge niciodată, Si de aceea-i plăceă 
dacá puteà auzi tot cap d'opere din gura prie- 
tenului sàu. 

Vasilache erà unul dintre universitarii cari 
nu se prea grăbesc, cari înțeleg cà vieata 
cea mai fericitá e vieata comoadá. La arau- 
jatul chefurilor nime nu se pricepeà ca el 
și Ungurean. — Îndată ce se aduse sampania, 
dupá cel dintái pahar, comandá un cántec 
nou, apoi altul. Se aduseseră cutii cu țigări, 
de-ajuns ca să aibă toti tinerii ăștia pe-o 
lună. Norii de fum începeau să se înalțe 
prin larma tot mai mare. 

Pruncul se îngrijeă ca paharele să se cioc- 
neascá tot mai des, Ungurean îl fáceà pe 
Vasilache să se ridice mereu. Hohotele de 
râs, uralele, cântecele umpleau mereu sala. 
In restimpuri între tineri se încingeau dis- 
cuții aprinse, pe cari la momentul suprem 
Vasilache le linişteă c'un toast. 

Tárziu dupá miezul noptii Ungurean își 
finit discursul obişnuit, care însemnă c'au 
ajuns la mijlocul petrecerii. 

„M'am gândit cu dragoste la voi, fraților, 
Si mi-a fost dor să và revăd. Acum, că v'am 
văzut, nu mai mă pot despărţi de voi. Veste 


sam- 


nouá v'aduc, cá pánà dimineatà la opt nime 
nu se mișcă de-aici. S'acum să-l auzim pe 
Pârvu!“ 

Pârvu eră un student în medicină pe anul 
al treilea; un băiat albenet, înalt, care isi 
vedeà binisor de carte, dar nu se ferià nici 
de chefuri. Erà un cántàret cum nu mai au- 
zise Ungurean. Si el, de șase ani de când e 
la universitate, a cunoscut mulli cântăreţi 
printre tinerii ce se perândară prin capitala. 

Larma încetă acum şi Pârvu isi începi 
cântecele. 

Se aduse din nou mâncare și beutură, alte 
cutii cu țigări. Vasilache toastà in tot timpul 
cât nu cântă Pârvu, și dimineaţa sosi in grabă. 

Dacă Ungurean ar fi fost în buzunar numai 
cu cele trei sute ce i-a dat tatăl său, war 
fi avut cu ce plăti cheltuelile nopții acesteia. 
Dar, cât tinü vacanța, tatăl său îi mai dàdü 
destui bani, de cari însă își uitase de-atunci. 

Luându-se la braţe merse cu Pruncul la 
locuința acestuia. 

Se întâmplă să doarmă de multeori la- 
olaltă cei doi tineri, fie cá se reintorceau 
târziu de pe la chefuri si nu se simtiau în 
Siguranță unul fără altul, fie cà, obosiţi, in- 
trau în locuința ce le eșiă mai întâi în drum, 
dar de cele mai multe ori din simplul fapt 
că nu aveau decât o singură locuinţă. Când 
Ungureanu, când Pruncul rămâneau pe drum, 
pentru restantele mari de chirie. La trei-patru 
luni se întâmplă chiar ca nici unul sà nu 
aibă locuință, până ce nu le sosiau telegra- 
lic bani de-acasă. In astfel de împrejurări 
se ajutau așa că rămâneau până târziu prin 
cafenele, ori se plimbau pe străzile orașului. 

Tocară multi bani acești doi Vàlenari prin 
locurile de petrecere ale capitalei. Rar luau o 
carte în mână, dar și atunci o aruncau în- 
dată cu disgust. Erau clipe când se gândeau 
mai serios la poziţia lor de studenți intárziati, 
aveau uneori chiar mici remuscári, cánd tot- 
deauna isi propuneau sá se pue pe 'nvàtat. 
Dar vointa lor erà slábità, si mai ales vestile 
bune ce le primeau de-acasă despre , Arhan- 
ghelii“ îi făceau să-și continue vieata de 
chefuri și de somn. 

Ungurean ziceă de multeori cu năcaz: 

„Cine dracu-l mai pune pe tata să mă 
avizeze de fiecare îmbunătățire dela „Arhan- 
ghelii^?" Dar neplăcerea aceasta îi treceà 
repede, și după fiecare veste bună trăgeă un 
nou chei. 

Părinţii-i avizau, fiindcă în fata aurului 
cade orice judecată, orice consideraţii pentru 
cei mai multi oameni. li avizau fiindcă se 
simtiau fericiţi, tari, neinvinsi, si ca să-şi 
mărească bucuria le împărtășeau și lor veștile 


bune. 
(Va urmă.) 

Asteptare. 


Pe cerul plumburiu trec nori 
Din ce in ce mai desi; 

In van astept de-atátea ori 
In calea mea sá iesi. 


Si vechiu-mi dor s'aprinde iar; 
Aştept să te arăţi. 

Dar e 'nzadar, tu nu mai treci 
Pe drum, ca'n alte dăți. 


Strábat mereu acelas drum 
Și viforul ascult; 

Esti dus de mult in alte {агі 
Si m'ai uitat de mult. 


E primăvară; au infrunzit 
Copacii toti la noi. 

Dragi păsărele, v'ati întors 
Din alte părţi si voi. 


Toti pomii-si ning florile lor; 
Acum e prea tárziu. 
S'a stins și cel din urmă dor 
In sufletu-mi pustiu. 


E 


Dări de seamă. 


Al. Cazaban: Între femeie și pisică. Edit. inst 
„Flacăra“. Bucureşti, 1913. 

S'a zis de cătră mulţi că d-1 Al. Cazaban e un om 
rău, că d-sa alege, din câte lucruri se pot vedeà in. 
vieaţă, tot ce e mai brutal si mai respingător, şi că in 
opera d-sale literară nu găseşti un singur om „cum se 
cade“: toţi sunt răi, — bine înţeles, ca și autorul. Poate 
chiar din pricina asta, d-l Mihail Dragomirescu nu s'a 
simţit niciodată ispitit să trámbifeze in lung şi "n lat in- 
sugirile de scriitor ale d-lui Cazaban. Îmi spuneă odată 
d-l Dragomirescu: Schifele și nuvelele lui Cazaban 
trezesc in cetitor un senliment de revoltă, şi, după 
mine, o adevărată lucrare de artă trebuie, dimpotrivă, 
să-ţi trezească in suflet un curent de bunătate. Nici 
vorbă că felul acesta de judecată al d-lui Dragomirescu 
e cu desăvârşire greşit. Scriitorul, de sigur, are che- 
marea ca prin scrisul lui să-ţi deştepte anumite stări 
sufleteşti, dar scriitorului nu-i poţi fixă mai dinainte 
şi stările sufleteşti pe care trebuie să ţi le destepte. 
Adecă de ce revolta să fie expulsată din rândul stă- 
rilor sufleteşti permise? Ar trebui atunci să con” 
damnăm pe Maupassant pentrucă a scris s.hiţa aceea 
aşa de puternică in care ni se arată în ce imprejurări 
au fost executaţi de cătră niște ofiţeri prusiaci doi 
francezi cari plecaseră la pescuit. Câtă revoltă nu-ţi 
varsă în suflet fapta aceasta brutală a ofiţerilor pru- 
siaci, cari cer pe urmă să li se facă o ciorbă din 
peștele rămas dela cei doi pescari executaţi. Dar 
tocmai ăsta a fost și scopul lui Maupassant: să-ţi 
umple sufletul de indignare. Efectul unei opere 
de artă se vádesgte întotdeauna printr'o stricare a 
echilibrului nostru sufletesc, întărind unele tendinţe 
sufleteşti şi înăbuşind pe altele. Cu cât această stri- 
care de echilibru lăuntric se săvârşeşte mai puternic, 
mai accentuat, cu atât şi opera de artă e mai izbutită, 
Din câte tendinţe şi din câte simfiri pot să se mişte 
întrun suflet, opera de artă trezeşte și accentuează 
una singură. Şi tocmai aici stă, fără îndoială, puterea 
cea minunată a artei: să-ţi suprime tot sufletul tău, 
păstrând din el numai o parte, — o tendinţă, o pornire, 


un sentiment, — şi partea aceasta s'o intensifice atât 
de mult încât ea să aibă puterea să-ţi înlocuiască 
întregul tău suflet. Orice operă de artă se strecoară 
în lăuntrul nostru eliminând unele elemente sufletești 
şi păstrând altele. În cazul d-lui Cazaban, elementul 
sufletesc care se păstrează şi se scoale în relief e 
aproape intotdeauna sentimentul de indignare, ridicat 
uneori la intensitatea unei porniri de revoltă. D-1 Ca- 
zaban e un mare duşman al miragiului in 
vieaţă. Ochiul d-sale străbate totdeauna până din- 
colo de aparențele în care se invăluesc lucrurile, 
le destramă, le dă la oparte şi-ţi pune dinainte rea- 
litatea desbrăcată de origice miragiu. A 
trece dela aparenţă la realitatea desbrăcată, — iată 
pasiunea cea mare a d-lui Cazaban. Și dând la oparte 
aparențele care îmbracă, realitatea ni se înfăţişează 
mai dură, mai colţuroasă, mai ascuţită. lar efectul 
artistic al schițelor d-lui Cazaban stă tocmai în con- 
trastul neașteptat dintre caracterul! colturos al realităţii 
descoperite şi dintre miragiul care a putut să te amá- 
gească un moment. E aceasta o judecată pe care ne-am 
format-o cu impresii adunate din tot ce a sciis d-1 Ca- 
zaban. În volumul de faţă, bucata care vine cu mai 
multă putere în sprijinul acestei judecăţi e „Bodo- 
reanca“, in care ni se înfăţişează contrastul dintre 
ceeace suntem dispuşi să credem că este un judecător 
şi dintre ceeace e cu adevărat. 

Judecător, — adecă impárfitor de dreptate. Aşa 
credem, şi nu e decât o aparenţă. În „Bodo- 
reanca“, aparenţa e dată la oparte şi ni se pune in 
faţă realitatea brutală, соЦигоаѕа, lăsându-ne să vedem 
ce e, de cele mai multeori, un judecător, — mai ales 
când se coboară în lumea satelor. E această schiţă 
a d-lui Cazaban o crudă sinteză a raporiurilor dintre 
țărănime şi dintre cci trimişi s'o cârmuiască. Alături 
de valoarea artistică, prin urmare, găsim şi o va- 
loare socială. Mai departe, o altă schiţă: „Gree- 
rul“, — care ne redă, în linii brutale, contrastul dintre 
ceeace ne-am deprins să credem despre grcer, acest 
cântăreţ invizibil al câmpiilor, şi dintre ceeace se în- 

tâmplă uneori să fie un greer. Fiul unui mo$ier, obosit 
de sbuciumul vieţii de oraş, se duce la fará unde crede 
cá va găsi o liniște odihnitoare pentru sufletul lui 
bolnav. Si aci, o noapte intreagă, nu poate inchide 
ochii din pricina unui greer care țârâiă necontenit 
undeva, în apropierea lui, până când, scos din minţi, 
se hotărește să dárime soba din crăpăturile căreia 
venià táráitul chinuitor al greerului. Cetiti apoi „Villa 
Sofia", o altă schiţă puternică, şi veţi vedea că de 
multeori chiar si ceeace ni se pare nouă că e cea mai 
sigură realitate nu e decât o aparenţă, un miragiu la 
spalele căruia vom găsi un lucru cu mult mai mic, 
un fleac, dar care, lucrul ăsta mic, constitue adevárata 
realitate. Si, cáláuzifi de aceeag judecată, cetifi si 
bucata dela urmă: „Mâna stăpânului“. 

În toate schiţele d-lui Cazaban triumfă reali- 
tatea, realitatea nebănuită, realitatea care sbucneşte 
cu atât mai ascuţită cu cât a fost învăluită întrun 
strat mai gros de aparenfe. Triumful acesta al reali- 
táfii îl găsim şi în schița ,Instráinat". Aici ni se 


3 еы =s 


arată fuga unui puiu de căprioară din mijlocul unei 
turme de oi în care fusese crescut de mic. E această 
fugă a puiului de căprioară un splendid triumf al 
realităţii care nu se lasă inăbușită. 

* 

Sulul d-lui Cazaban e in cea mai deplină potrivire 
cu judecata formulată până aci. E un stil cumpătat 
precis, plin de siguranţă si de vigoare. Dugman al 
aparenfelor, 4-1 Cazaban e si un duşman al cuvintelor, 
al figurilor si al expresiilor banalizate. Substantivul 
gârbov {1-1 invioreazà printr'un adjectiv potrivit; ima- 
ginea ţi-o infáfiseazá printr'o comparaţie netocită, si 
peste tot, in fraza d-lui Cazaban vei găsi cuvântul 
reabilitat, înzestrat cu cea mai puternică expresivitate. 

Si incă ceva: Cei cari vor să se inspire din lumea 
țărănească au in d-l Cazaban si un adevărat model 
de cum trebuie să te uiţi în această lume pe care am 
ajuns să n'o mai cunoaştem în literatura atât de ar- 
tificialá a zilelor noastre de „poporanism“ forțat. 


D. Tomescu. 


== 


Cronici. 


Actualitàti. 


Semne de descompunere. 


Monarhia austro-ungară trece prin o criză acută al 
cărei sfârșit nu se poate prevedeă. 

După frământări interne de veacuri — între cari şi 
câteva răsvrătiri sângeroase şi o revoluţie generală 
— anul 1867 a readus, cu transacţiunea dintre Ungaria 
şi Austria, nădejdea întrun viitor mai consolidat al 
monarhiei dualiste. Deceniile ce s'au scurs de-atunci 
au confirmat, însă, că şi dacă transacţiunea a fost o 
soluţie politică nemerită in principiu, în practică 
insă s'a dovedit o fatală gregalá prin latitudinea ce 
s'a acordat la anumiţi factori în ce priveşte felul inter- 
pretării şi aplicării legilor întemeiate pe această trans- 
acţiune, 

Monarhia austro-ungară a rămas o legătură meha- 
nică nu numai în ce priveşte raporturile dintre Ungaria 
şi Austria, ci şi în ce priveşte chiar înseși raporturile 
interne ale acestor două state poliglote. 

În loc ca transacţiunea din 1867 să fi pregătit tre- 
cerea acestei legături mehanice într'o legătură organică 
(care însă nu poate să fie ficțiunea statului naţional 
unilar), — aplicarea volnică a legilor erei dualiste tot 
mai mult a diferențiat interesele deosebitelor popoare 
din monarhie şi parte а dat naştere la noui tendinţe 
centrifugale, parte a alimentat și întărit tendinţele 
centrifugale deja existente. 

Un conglomerat de popoare înrudite cu popoarele 
din statele nationale vecine, cari ne incunjoarà 
ca întrun cerc de fier, monarhia austro-ungară şi-a 
cheltuit forțele cele mai preţioase iu sforţâri de-a 


împiedecă izbucnirea violentă a conflictelor de rasă. 
În loc să potoleascá nemulțumirile, a îngăduit supri- 
marea manifestării lor. 

În scopul acesta politica oficială a urmărit ţinta 
dublă: consolidarea puterii centrale (slăbirea autono- ` 
miei administrative prin statificarea treptată a admi- 
nistrafiei) şi consolidarea puterii armate. 

În jurul acestor două mari momente s'au dat toate 
luptele deceniilor din urmă. Crizele acute, urmate de 
repeţite schimbări de guvern, au avut la baza lor numai 
chestiunile constituționale şi chestiunile militare. 
Toate celelalte conflicte şi frământări interne, în rândul 
intái frământările în jurul reformei electorale, au fost 
numai conflicte de ordin tactic, provocate când dintr'o 
parte (de sus: prin ministrul de interne Kristóffy), 
când din altă parte (de jos: opoziţia ungurească). 

În interesul acestor două tinte au fost jertfite toate 
celelalte preocupări, şi economice si culturale; în in- 
teresul acestor două ţinte s'a îngăduit regimul abso- 
lutistic în Croaţia și politica mânii libere în Ungaria; 
în interesul lor se cheltuiau an de an suie de milioane, 
câtă vreme pentru ridicarea stării materiale a țărănimii 
şi promovarea industriei nu se cheltuiă nimic. 

Şi în clipa când cu concursul împrumutat al acestor 
doi factori, puterea centrală şi puterea armată, cele 
două ţinte păreau ajunse la un punct de culminafiune 
(concurs împrumutat: Tisza a profitat de forța armată 
ca în parlament să voteze legile militare şi revizuirea 
regulamentului. intern), răsar două fenomene сагасіе- 
ristice: proccsul Lukács-Désy si tradarea colonelului 
Redl. 

În sânul chiar al 2ce'or instituţii, cari au fost che- 
mate să susțină constiucjia aceasta politică artificială, 

izbucnesc germenii corupţiei interne. Procesul pornit 
de ministrul-preşedinte Lukács impotriva fostului se- 
cretar de stat Désy a dovedit cá sume însemnate, cari 
se cuveneau statului, au fost întrebuințate pentru 
scopuri politice, în interesul partidului guvernamental. 
Tradarea colonelulului Redi, şeful statului major al 
unui corp de armată dela o frontieră expusă, care de 
ani de zile făccă servicii de spionaj unor țări duşmane 
nouă, dovedește cà şi in rândurile armatei s'a stre- 
curat germenele corupţiei. 

Și aceste nu sunt cele dintâi semne de descom- 
punere. Cel mult sunt cele mai grăitoare. Procesului 
Lukács-Désy i-au premers alte procese de aceeaş 
natură; tradării colonelului Redl i-a premers cazul 
lui Hofrichter (pe care ambiția de-a parveni l-a in- 
demnat să încerce otrăvirea rivalilor săi în rang) şi 
arestarea spionilor landric. 

O clădire ae cărei temelii incep să se descompună 
trebuie să se prăbușească, — dacă temeliile nu se pot 


înlocui la vreme. 
lon Grecu. 


[=] 


Literatură. 


Câteva chestiuni literare. 


Evident că re айат într'o epocă de supraproducfie 
literară. Se scrie mai mult decât oricând, dar din 
nenorocire se cugetă și se simte mai puţin decât 
oricând. Aceasta o dovedesc operile literare cari apar 
de o bucată de vreme. Suntem în faţa unui absolvent 
de liceu a cărui minte a fost incărcată cu tot felul de 
lucruri pe cari n'a avut nici vremea şi nici puterea 
de a le asimilă şi care de câte ori este obligat să-şi 
spună părerea în anumite chestiuni se pomeneşte re- 
citând pasagii intregi din autorii сеї sau din lecfiu- 
nile profesorilor săi. 

Suntem — şi e fatal să fie aşa — în epoca асеса 
când abiă am câștigat elementele primitive ale unei 
culturi, în acea periculoasă situație când se scrie co- 
rect, se vorbeşte declamatoric, se fac versuri după 
tactul flaşnetei şi cu gândul la răsplata cassei şcoa- 
lelor, când banalitatea cea mai ucigătoare e îmbrăcată 
în cele mai corecte şi mai zornàitoare versuri. 

Se pare că nu e nevoe nici măcar să scrii, în infe- 
lesul grafic, căci e atâta „praf literar“ în aer, încât, 
lăsând hârtia albă pe masă, o găseşti după câtăva 
vreme acoperită cu sonete, fantezii, piese de teatru şi 
alte „drăcovenii“, bune de vândut la bibliotecile de 
popularizarea literaturii, ori la revistele cu „intenţii 
frumoase“. 

Și oricât și-ar bate capul, nenorocitul de cetitor n'are 
să айе nimic nou din aceste scrieri si, nici nu le va 
puteà găsi vr'un defect. Acesta este răul cet mare. 

Prezenţa talentului în anumite locuri se bazează pe 
principiul vaselor comunicante. Cauzele acestei into- 
lerabile stări de lucruri sunt multiple, 

Ne place să credem că şi neglijarea, aproape totală, 
a clasicismului în şcoalele noastre secundare (problema 
aceasta s'a discutat mult şi în Franţa) a contribuit 
la această zâpăceală literară. Tineretul nostru nu cu- 
noaşte autorii greci şi latiui şi mai ales nu capătă 
nici o dragoste pentru ei in şcoală. 

Lipsegte apoi, cu desăvârşire, o critică severă care 
să menţină ordinea şi să clasifice valorile literare. 
Cu notițele I. Seului dela revista din laşi scrise după 
sentiment şi după gradul de rudenie mai mult se spo- 
reste anarchia literară. „Convorbirile literare“ сагі 
sunt mai presus de orice, se feresc să-şi spună pâ- 
rerea, decât despre publicaţiile streine privitoare la 
antropologie, antropogeografie, antropomegalie, che- 
stiuni după cari tânjeşte această nație. 

* 

Nu există o tradiție literară. Scriitorii cei mari 
s'au isolat şi mau căutat să dea o îndrumare tinerilor 
cari se simțeau chemaţi să servească literile române. 
Unul dintre cei mai de seamă poeţi din zilele noastre 
imi istoriseă cum a fost luat de marele Caragiale ca 
„să-l invete meşteșugul“. Intre tinerii scriitori nu e 
nici unul care să fi făcut ucenicie literară. Imediat ce 
s'a găsit o revistă să-i publice câteva perechi de ver- 
Suri s'a si dus la ministrul cultelor să ceară ajutor 
pentru „talent“. 

Sc uită că pe lângă talent mai trebuie şi o cultură 
solidă pentru са să se poată scrie opere de valoare. 
inzadar vor sta scriitorii prin cafenele, cu ochii holbaţi 
în tavan, ca gâştele când întind ciocul în sus a ploaie, 
aşteptând să li se coboare inspiraţii. Vor scrie opere 
de acelea in care se spune că „doina se cântă din 
bucium“, vor vorbi de moşi cari se scarpină în ceafă 
Și tin luleaua în colţul gurii, de mătuși şi babe cari 
putrezesc de neactivitate in ceardacuri. Vor căscă şi ei 
când vor scric, in sâlă, aceste lucruri si cu lacrimi, ca la 
descântecul de deochi, vor căscă şi cetitorii. Statul va in- 
curajă literatura, care nu va însemnă decât foarte puţin. 

Dar mai e una din cauzele destul de însemnate 
care impiedecá determinarea unei mişcări literare se- 
rioase: Lipsa aproape complectă a traduce- 
rilor din operile marilor scriitori ai lumii. 
Nu cred să fie o literatură mai săracă în traduceri 
bune ca literatura română. 

Nici un autor mare nu e tradus complect. Pe Dante 
ni-l va da complect, intr'o traducere care va rămânea 
pentru totdeauna, d-l Coșbuc. Încercări de a traduce 
„Divina comedie“ a făcut d-na Maria Сһи din Craiova, 
care а dat primele două părţi intro limbă corectă; 
de asemenea a încercat să traducă această operă în 
versuri şi d-l Gane. „Noua Antologie“ publică întrun 
număr recent un studiu in care se arată că una dintre 
cele mai vechi traduceri ale operei lui Dante a fost in 
ungurește ! 

Dar Shakespeare? Dela bunele traduceri ale d-lui 
P. Carp nu și-a mai раз! un bun traducător in ro- 
mâneşte. Cu o deosebită plăcere cetim acum tradu- 
cerile d-lui Iosif, care se pare, în fine, că e cel mai 
chemat să incetáfeneascá în literatura română pe acest 
geniu. Cred са nu numai la noi, dar și faţă de alte 

interpretări streine, traducerile d-lui losif sunt supe- 
rioare, păstrând şi farmecul formei și stricta redare a 
fondului. lacá un pasagiu din „Visul unei nopți de 

vară“ pus alături de original: 


Actul II. Scena I. 


Zàna: 


Peste vài colini, 

Mărăcini, hártoape, 

Tarcuri şi grădini, 

Prin foc şi prin ape, 

Trec plutind si 'ntrec în zbor 


Fai: 
Over hill, over dale 
Thorough bush, thorough brier, 
Over park, over pale, 
Thorough fluod, thorough fire 
1 do wander every where, 


Globul lunii plutitor, Swifter than the moon's sphere... 


Si stropesc cu roua rece 
Cercurile ce le lasă, 

Doamna zânelor când trece 
Peste iarba mătăsoasă, 

Cu ale sale jupánite 

Care-s naltele сга е... 
Pe-ale lor fuste-aurite 

Tu zăreşti aceste pete, 

Sunt rubinuri favorite 

Ale pingaşelor fete, 

Pete care cu parfumul А 
Lor îmbălsămează drumul... 

D-1 losif a tradus și „Romeo si lulieta“, „Hamlet“ 
şi Richard al ili-lea. Poate cá, de s'ar află în mijlocul 
unor oameni mai puţin preocupați de meschineriile 
vieţii de toate zilele, poetul ar fi incurajat ca să poată 
da literaturii române o bună parte din opera lui Sha- 
kespeare. In literatura română nu e mai nimic tradus 
sistematic din literatura engleză. Shakespeare, în spe- 
cial, a fost mutilat până şi de d-1 Dauş, care traduce 
din toate limbile existente într'o formă mai seacă şi 
mai banală decât însuși „Istoria literaturii române“ de 
d-l G. Adamescu. Luaţi, bunăoară „M-me Bovary“, sau 
„Salambâ“ de Flaubert, apărute in ediţii luxoase la 
„Minerva“ şi, dacă vreţi să vedeţi o sângeroasă mal- 
tratare a marelui scriitor, cetiţi-le! Sunt traduse de 
d-l Dauş! Oare dau-şi seama cei dela Minerva de 
serviciul atât de prost pe care il fac literaturii, publi- 
când astfe! de lucruri? Astăzi traduce toată lumea, 
nu ca pe vremile bune când traduceă Negruzzi din 
Schiller, Eliade din Byron (din franţuzeşte însă după o 
ed. dela 1830), Râureanu publică cele mai bune tra- 
duceri şi localizări pentru tinerime, Maiorescu traduceà 
din Schopenhauer şi Ibsen şi atâţia fruntaşi ai litera- 
turii. Acum traduc báefii din clasa |. liceală şi vând 
traducerile cu 5—10 lei la „Biblioteca pentru toți“. 

Să nu credeţi că veţi găsi în (ага românească un 
cetățean care să ştie să conjuge două-trei verbe într'o 
limbă streină şi să nu se declare capabil să traducă 
ori şi ce operă literară. Mai de grabă renunță la 
dreptul de vot sau la biletul de paradă de 10 Maiu, 
decât la vanitatea de a-şi vedeă numele tipărit în 
josul unei traduceri. Căci: 


Qui, dans Roumanie, 
N'a son grain de folie? 


ca să parafrasăm versul lui Musset, privitor la Halia. 

Nu cred că se poate află undeva o mai mare lipsă 
de respect faţă de memoria marilor scriitori ai lumii, 
decât la noi. 

Şi cu toate acestea, scriitorii români, Societatea 
scriitorilor, nu ia nici o măsură, nu face ca printr'o 
acțiune energică să piară gustul editorului, cult tot 
cât o cismă de toval nelustruită, de a mai speculă 
publicul cu traduceri stupide. 

În Germania, am auzit o anecdotă privitoare la ac- 
torii vagabonzi de pe vremuri cari injoseau arta. Se 
zice că o astfel de trupă jucă „Hoţii“ lui Schiller într'o 
şură, dintrun sat. Când actorul, care fáceà pe Karl 
Moor, vociferă şi strigă: „Tată, tată, tu eşti tatăl 
теп!“ (Când găseşte pe bătrânul Moor inchis in turn) 
un bou pătrunde mugind în şură şi crezând că artistul 
il provoacă la luptă se repede asupra-i şi-l gonește. 
De-atunci n'a mai îndrăznit să mai joace prin sate. 
Pentru profanatorii cu traducerile se potriveşte această 
anecdotă. 

Si iată cum şi traducerile sunt o cauză a anarchiei 
literare de azi. 

Dar despre această chestiune ne vom mai ocupă. 


[=] D. N. Ciotori. 


Scrisoare din Franţa. 


Alfons XIII la Paris. — Prietinia franco-spaniolă. — 

Spania lui Edmond Rostand. — Un eveniment Íi- 

terar în cimiterul Montmartre: înaugurarea bu- 
stului lui Catulle Mendes. 


Printre căscile lucitoare ale cuirasierilor în cari 
soarele de Maiu se resfrángeà uluitor, l-am văzut, 
dealungul Câmpiilor Elysee, pe Alfons ХШ zâmbind 
Parisienilor cari-l aclamau sub cerul albastru de pri- 
măvară. 

Regele Spaniei a venit la Paris, nu numai ca un 
prieten al Franţei, dar și ca viitorul ei aliat. După 
penibilele alternative de umbre și de lumini, convenţia 
marocană între cele două surori latine s'a incheiat, 
în sfârşit. Opera lor civilizătoare se va urmă paralel 
şi armonios de acum încolo în imperiul serifian. Ni- 
meni nu ignorează că lui Alfons XIII, mai cu osebire, 
i se datorește aplanarea dificultăţilor diplomatice ale 
convenţiunei franco-spaniole. El а năzuit cătră buna 
ei reuşită cu blándefea si cu fermitatea pe cari i le-a 
inspirat inalterabila simpatie ce a avut-o intotdeauna 
pentru Franţa. 

Vizita lui în capitala acestei ţări se pare că in- 
semnează şi inceputul unei alianţe politice intre am- 
bele popoare pe terenul european. In epoca noastră 
de înarmări şi de grupări, când puterile mari si mici 
îşi întăresc fără preget situaţia lor internă precum şi 
prieteniile lor din afară, Spania se pregăteşte să facă 
cei dintâi paşi cari s'o scoată din searbăda ei neutra- 
litate. Interesele şi simpatiile ei o apropie de tripla 
înţelegere. Apropierea aceasta îi va impune măsuri 
serioase întru întărirea ei militară, măsuri pe cari va 
începe, spune-se, să le realizeze cât de curând. 

lată de ce călătoriei lui Alfons XIII în Franţa i se 
acoardă in cele două țări vecine o însemnătate așa 

de mare. Intrarea lui în Parisul însorit a fost aproape 
triumfală. Francezii il iubesc pe acest monarh tânăr, 
amabil şi voios, care știe să le surâdă cu atâta gen- 
еј. Ei îl iubesc mai ales pentru curajul pe care l-a 
dovedit cu prilejul atâtor atentate îndreptate împo- 
iriva-i. De aceea l-au şi aclamat cu atâta insuflefire 
dealungul Câmpiilor Elisee inundate de raze, şi pe 
imensa piaţă a Concordiei, cu statuele ei de piatră. 
Faptul că d-l Poincaré a primit în regele Spaniei pe 
cel dintâi Suveran strein venit oficial în Franţa sub 
septenatul sáu a mărit şi mai mult această însuilerire. 
* 

În vremea aceasta, printr'o coincidenţă interesantă, 
teatrul Porte Saint-Martin a sărbătorit a o miia re- 
prezentaţie a lui Cyrano de Bergerac. Apropierea 
acestei piese măiastre de prietenia franco-spaniolă 
ne este permisă. În vinele lui Edmond Rostand curg 
si câteva picături de sânge spaniol, moştenite dela 
mama lui. Vă aduceţi aminte că în Cyrano, — prin 
scena răsboiului, dacă nu mă ingel — el îşi exprimă 
stima sa pentru Spanioli, aducând omagii cavaleris- 
mului acestui neam care a avut în trecut atâtea ciocniri 
aprige, dar leale, cu poporul francez. Dar nu numai în 
cea mai celebră piesă a sa ne vorbeşte Rostand cu 
simpatie de Spania, ci si în câteva din poeziile lui. 
Una din ele îmi cântă în memorie pe când scriu aceste 
rânduri. Poetul ne descrie într'ânsa frumuseţile ţărilor 
basce unde-i place să locuiască, acolo, la hotarăle 
Spaniei: 

Ou, sans quitter ma France, 
J'entends mon Espagne chanter. 
* 


Acelaş Edmond Rostand a rostit, în ziua de 18 Maiu, 
un discurs, fárá îndoială emoţionat, cu prilejul inau- 
gurárii monumentului lui Catulle Mendés in cimiterul 
Montmartre, unde ráposatul scriitor doarme somnul 
de veci. 

Mi-e incá in suflet migcarea pe care a stárnit-o la 
Paris tragicul sáu sfârşit. L-am aflat, ca atâţia alții, 
din ediţia specială a ziarelor de după amiază. De 
atunci au trecut patru ani; dar nu voiu uită niciodată 
impresia de groază şi de milă care m'a scuturat, când 
am văzut fotografia cadavrului lui Mendés, aşa cum 
a fost el găsit, strivit de păretele tunelului in care a 
avut loc drama. 

Vă mai amintiți poate cum a murit nefericitul poet. 
După o seară plină de însufleţire petrecută într'o casă 
amică, el a luat, după miezul nopţii, trenul spre Saint- 
Germain unde igi aveă locuinţa. În vagon a adormit. 
Din noaptea neagră, trenul intră într'un tunel. Tocmai 
atunci, Catulle Mendes se deşteptă, si, buimăcit de 
somn, se vede, înşelat de sgomotul sonor al trenului 
sub boltă, el isi închipui că se află în staţia cátrá care 
tindeà. Ce s'a petrecut atunci, a fost reconstituit a 
doua zi, după probabilităţi. Se pare că scriitorul a 
deschis uga și a sărit afară; dar, impiedecándu-se de 
bastonul! său, el a fost proiectat cu putere pe páretele 
de piatră unde s'a sdrobit. Dimineaţa cadavrul său 
a fost găsit şi identificat. Eră grozav de mutilat şi 
presărat cu frânturile bastonului de abanos... 


Cu un an înainte, intr'un amurg de lulie, un prieten 
mi-l arătase pe bulevardele mari unde ne plimbam. 
Am şi acum în faţa ochilor această arătare. Mendès 
păşiă încet şi greoiu, cu trupul său scurt şi gros, dar 
cu un cap de Jupiter incărunţit. Mergeà cu panamaua 
dată pe ceafă şi se adresă cu vioiciune lui Adolphe 
Brisson care-l insofià. Aceasta a fost intâia şi ultima 
oară când l-am văzut. 

Acum, când nu mai este, când influenţa sa ca om 
a încetat să ne fascineze, putem să presupunem că 
opera sa nu va dură, cel puţin în marea ei parte. 
Talentul lui Mendés, strălucitor dar artificial, s'a exer- 
ciat prea mult în magnificenţă verbală şi prea puţin 
întrun scris adânc omenesc, pentru a nu fi dat ui- 
tărei. Este adevărat cà in уіеаја sa poetul a avut o 
înrâurire considerabilă asupra mișcărei literare din 
Franţa, în ultimele ei decenii. Elevul și familiarul 
lui Hugo, ginerile lui Theophile Gautier, tovarășul lui 
Baudelaire, Catulle Mendès igi asociase numele de 
cele mai interesante evenimente artistice ale vremei 
lui. Tot el a fost acela care a făcut cunoscut France- 
zilor geniul muzical al lui Wagner, în favoarea căruia 
a dus o campanie lungă și înflăcărată. Afară de aceasta, 
prin cultura lui imensă, prin amabilitatea, bunătatea 
şi veşnic tânărul său entuziasm artistic, Mendts îşi 
creiase un număr mare de admiratori si de prieteni, 
în Franţa şi în afară de ea. Farmecele persoanei lui 
Sau resfrânt şi în articolele criticilor săi. Pe artiştii 
cei tineri îi protejă şi eră veşnic în căutarea talentelor 
noi. Să-i fim recunoscători că l-a ajutat şi ni l-a re- 
velat pe Courteline și pe alţi câţiva scriitori de talent, 
dar să nu uităm că tot frumoasei lui intenţiuni de a-i 
încurajă pe artiștii obscuri îi datorăm noi faptul că 
ni S'au impus mediocritáfi ca 4-1 Charles-Henry Hirsch, 
acest norocos samsar literar, şi flecare ca d-ra Leneru, 
spre pildă, ale cărei piese stufoase și vagi au fust 
jucate, gratie lui Mendés, pe scena teatrului Odéon. 

În cimiterul Montmartre, așezat in inima orașului, 
şi deasupra căruia Parisul murmurá, vájáie. ropoteazá 
necontenit: de desuptul străzilor suspendate de pe 
cari trecătorul priveşte distrat la albele monumente 
funerare şi la palidele candele abiă zărite sub aurul 
luminei de zi — se nimiceşte, în definitiv, o perso- 
nalitate simpatică şi un spirit încântător. Edmond 
Rostand, care 1-а iubit mult, a evocat cu emofiune 
viea(a bogată si moartea tragică a acestui poet scli- 
pitor, dar puţin profund. 

Adrian Corbul. 


[8] 
Artă. 


Operă românească în Sibiiu. 


În schimbul concertelor obicinuite, anul acesta reu- 
niunea de muzică ne-a dat reprezentaţie de operă, o 
ideie, care a fost primită cu multă simpatie de public. 
Dovada ne-a dat-o cele patru seri, în cari teatrul erà 
tixit de lume. Acest gest din partea publicului nu e a 
se consideră ca o sete de spectacole, ci mai mult ca 

o manifestare de a se abandonà — pentru càtáva vreme 
cel puţin — concertele greoaie de oratorii si în locul 
lor să se impámánteneascá opera. Cerere îndreptă- 
țită, de care credem că conducerea reuniunii va ținea 
seamă în viitor. 

S'au jucat două opere întrun act, diferite ca stil, 
amândouă însă de-o originalitate izbitoare. 

Cea dintâi „Secretul Ѕиѕапеі“ e o farsă în 
genul lui Courteline, la care Ferrari a scris o mu- 
zică drăguță, ţinută întrun stil elegant, vioi şi vesel. 
Cuprinsul pe scurt e următorul: În vieafa soţilor Gil 
— tineri insurátei — un neînsemnat incident provoacá 
o grămadă de scene agitate. Bărbatul venind acasă, 
simte fum de tutun în cameră şi în bură credinţă că 
nimeni din ai casei nu fumează, intră la bănuială, că 
nevastă-sa are întâlniri tainice cu cineva. Această bă- 
nuială se descarcă într'o scenă violentă, în urma câ- 
reia, bărbatul se hotăreşte să o surprindă. Sub un 
motiv oarecare pleacá de-acasá, dar in scurtà vreme 
se intoarce si gáseste pe nevastá-sa fumánd. Urmeazá 
explicaţii şi de bucurie că bănuiala nu s'a adeverit, 
bărbatul care isi adoră nevasta ii cere o ţigaretă si 
fumeazá impreuná. 

Rolul bărbatului a fost susţinut constienfios de 
d-i lone! Crişan, cântăreţ de operă. 

În rolul Susanei d-na Triteanu, pe lângă o voce 
care câştigă pe zi ce merge în sonoritate şi vigoare, 
ne-a surprins cu un talent dramatic de o inaltă calitate. 
Scena romanfei a fost superbă. 

O creaţie simpatică şi originală a făcut d-l A. 
Lorenz, actor german, în rolul servitorului. 

Punctul de căpetenie al serilor a fost însă „Ca- 
valeria rusticană“, cunoscuta dramă muzicală a 
italianului Pietro Mascagni, care i-a adus aşa de 
mari succese. 

„Poate calităţile piesei, poate înrudirea de sânge cu 
poporul italian, a făcut ca întreg ensemblul să joace 
cu atâta căldură, care a hotărit succesul acestor re- 
prezentaţii. Asupra subiectului credem cá nu mai e de 
lipsă să insistám, deoarece piesa e tradusá de multă 
vreme in româneşţe. Ne vom mărgini la jocul de scenă. 

Deşi corul de dame cam anemic, am avut în schimb 
un cor de bărbaţi puternic şi păşirea lui, cât şi a so- 
liştilor ne-a dat sensafia realității, care a contribuit 
mult la profunda impresie ce-a făcut această piesă. 

Rolul lui Turiddu l-a jucat d-l St. Mărcuş, cân- 
táret de operă, care are un tenor ingrijit şi destul de 
puternic și un remarcabil temperament de scenă, care 
are să-i înlesnească câștigarea de succese in cariera 
actoricească. 

Alături de el, d-l Ionel Crişan sa susţinut in 
Alfio, cu mult curaj şi cu mult talent. 

Cu un joc inteligent şi o voce simpatică, ne-a sur- 
prins а-ѕоага Greavu în rolul Lolei. Acest debut ne 
îndreptățește să aşteptăm dela d-șoara Greavu pe 
viitor şi alte creaţii de artă. Îngrijit a jucat d-na M. 
Crişan în rolul mamei Lucia. 

Ca o încoronare a debuturilor d-sale, d-na Triteanu 
ne-a dat în rolul Santuzzei o creaţie desăvârșită. Eta- 
pele aga de frumoase, pe cari le-a trecut în yiea[a 


creafiunilor această cântăreaţă de rassă, cu jocul ei 
pasionat şi îngrijit, a consacrat-o între figurile noastre 
artistice, ca pe una din cele mai de valoare. Și a fost 
ceva de tot natural, ca publicul, prin sgomotoasele 
aplauze şi bogatele cadouri de flo:i, să răsplătească 
munca acestei artiste. 

Înscenarea, cu mijloacele de scenă de care dispune 
teatrul orăşenesc din loc, a fost mulţumitoare. 

Ca incheiere trebuie să aducem cele mai mari elogii 
dirigentului Henrich dela Troppau, care luând con- 
ducerea reuniunii în ultimul moment, a ştiut să învingă 
cu mare bravură, dificultăţile reprezentafiilor date. 


E. 
[=] 


іса științifică. 


Cro 


Chestiuni de Fiziologie. 


Bagheta izvoarelor. Se pare cà timpul vrájitorilor 
încă nu s'a dus. Mai sunt si astăzi. Vrăjitorii noştri 
cearcă să-şi întemeieze cunoştinţele lor pe o bază 
științifică. Astfel de vrăjitori sunt cercetătorii izvoa- 
relor, cari în mână cu o baghetă (vergea fermecată) 
în formă de furcă, străbat câmpiile în cari caută apă. 

Aproape în fiecare zi cetim, că în cutare loc d-1 X. Y. 
cu o baghetă în mână a putut descoperi izvor de apă, 
unde mai înainte zădarnic a căutat inginerul. In oraşul 
Z. magistraţii au rugat pe geologul Dr. Heim să le gă- 
sească un izvor să poată provedeă orașul cu apă. 
Oraşul e aşezat pe o pătură groasă de lut galben in 
care înzadar ai cercă să faci fântână. Dr. Heim a 
anunţat deci, cá nu se găsesc izvoare in apropiere. 
Atunci consiliul oraşului a chemat cer.etátori de iz- 
voare, cari in un anumit loc spuneau că se află apă. 
Săpând in afunzime de 4 m. de fapt au aflat în acel 
loc izvor bogat de apă. Acest izvor nu a ţinut decât 
o săptămână şi a secat; eră hrănit din o traistă sub- 
pământeană în care s'a adunat apa dela suprafaţă. 
Geologul nu puteă sti despre existenţa ei, dar vrăji- 
torul a găsit-o, condus de un simţ deosebit. 

Bagheta izvoarelor e cunoscută din timpurile cele 
mai vechi, dar niciodată nu s'au ocupat oamenii aşa 
de mult cu ea ca în timpul din urmă. Bagheta e de 
multe feluri: o ramură bifurcată sau o sârmă îndoită 
în formă de V., poate fi făcută din os, din lemn si 
din metal. Cercetătorii o tin în mâni aşa cum apare 
şi din figurile alăturate. Cele 2 capete ale furculifei 
trec printre degetul cel mic şi inelar prin palma strânsă 
de degetul cel mare. Degetele strânse in pumn se 
deschid în sus. Vrăjitorii, de cele mai multe ori, oa- 
meni de bună credinţă, jin baghetele orizontal gi străbat 
cu ele câmpiile în cari caută apă. În câte un loc ver- 
geaua arată spre pământ, plecată sub anumit unghiu, 
în alt loc se ridică în sus. În aceste locuri se găsesc 
izvoarele si din unghiul de închinare cercetătorul poate 
spune şi afunzimea la care se află izvorul chiar şi 
bogăţia lui. 

Сапа acest fenomen l-ar puteà arátà un singur om, 
i-ar zice lumea şarlatan si ar trece la ordinea zilei. 
Dar între acești vrăjitori sunt oameni de bună cre- 
dinjá, cari prin cercetările lor au găsit izvoare în astfel 
de locuri unde ştiinţa de până acum nu a putut des- 
coperi nimic. Au încercat deci oamenii să explice în- 


treagá vrăjitoria. -— Unii au cercat să explice prin 
puterea magnetică a pământului, — atunci când încă 
nu se ştiă се e magnetismul, — şi isi inchipuiau cá 


un magnet ar puteà trage si o bucăţică de lemn. Mai 
târziu cunoscând electricitatea, ce eră mai natural 
decât să spună că electricitatea atrage si respinge 
bagheta. În timpul din urmă cunoscând fenomenele ra- 
dioactivităţii, unii cearcă să explice cu puterea radio- 
activă a izvoarelor si apelor subterane. Apele au 
totdeauna o mică putere radioactivă, şuvoaiele de 
sub pământ influinţează cu energia lor bagheta care 
dă semn despre existenţa izvorului. Dacă aceste pre- 
supuneri ar fi întemeiate, bagheta ar trebui să se mişte 


hi deep ьа 
chiar si atunci cánd in loc sá fie (inutá de un om, ar 
fi prinsă in un stativ de metal sau lemn, şi ar trebui 
să se miște în mâna fiecărui om. De fapt ea se mişcă 
numai in mâna unora. E deci evident că mişcarea ba- 
ghetei atârnă dela omul, care o poartă. Chevreul 
zice că bagheta izvoarelor se mişcă prin un joc in- 
conştient al mugchilor şi se pare că acesta e şi ade- 
vărul. 

E cu mult mai greu să se adeverească ce produce 
acest joc inconştient al muschilor. De unde e acest 
joc vând omul ajunge deasupra izvoarelor? Ce influ- 
infá fiziologică au adâncimile asupra organismului 
omenesc? Să stie. d. e. cá in deșerturi fără apă, caii 
sălbatici şi cămilele adulmecă izvoarele în depărtări 
de mai mulţi kilometri. Dar cu ajutorul baghetei au 
putut oamenii să descopere mine de aur, argint, fier, 
şi aramă, peşteri subpământene s. a. Ce influinţă poate 
aveă deci Pluto asupra organismului nostru? 

Până când eră vorba să explice cum se pot găsi 
izvoare cu bagheta mai aveam oarecare indicii. De 
cele mai multe ori aceşti vrăjitori moderni găseau 
apă în acelaş loc unde ar fi găsit şi geologul cu pu- 
țină bátae de cap. Li-au zis deci învățații, cá cerce- 
tătorii izvoarelor sunt geologici practici. Din for- 
mafiunile dealurilor, văilor si din calitatea solului fac 
unele deducfiuni asupra apelor subpământene şi incon- 
ştientul din noi pune bagheta în mişcare. Dar cum se 

va puteà explicà cá cu ajutorul baghetei se gásesc mi- 
nerale, obiecte de valoare ascunse in pámánt si pe- 
steri? Stăm înaintea unei probleme greu de rezolvat. 
Poate să fie un lucru elementar pe care nu-l înţelegem, 
dar se poate să fie aceasta începutul unei noi ştiinţe. 
Așa precum prin frecarea sticlei cu postav s'a inceput 
electrotechnica, stápánitoarea lumei de astăzi, s'ar 
puteà ca cercetările cari ar cercă să lămurească rostul 
baghetei să ne aducă lumină în unele probleme de 
ordin psichic. 

În Paris s'a ţinut în zilele acestea un congres pentru 
psihologia experimentală. Vreo 20 de oameni cu ba- 
gheta în mână au arătat că nu e vorbă de o simplă 
ingelàtorie. Patru dintre ei au pus în uimire pe mem- 
brii congresului. Au putut spune exact unde se găsesc 
peșteri sau gropi subterane, la ce adâncime si cât de 
mari. Despre existența acestora ştiinţa nu poate da 
seamă; să poată oare „geologul practic?“ Nu am 
aveă chiar și în acest caz multe alte probleme de ex- 


plicat. Inconştientul din firea noastră ne întinde mâna. 
Oare instinctul să ne spună aceste lucruri, şi atunci 
cât de adânc e el? . 

Se prea poate că bagheta izvoarelor să aibă şi altfel 
de aplicare practică. Mulţi oameni cred că în locurile 
unde se întâlnesc suvoaie de ape subterane, fulgerile 
izbesc mai des. Cu ajutorul baghetei se pot descoperi 
astfel de locuri. Liga societăților de asigurare ger- 
mane a pus chiar un premiu pentru luminarea acestei 
chestiuni. (Celor ce se interesează mai deaproape 
vom spune în ce loc să se adreseze pentru câştigarea 
premiului, dacă bagheta nu le-ar arătă drumul). 

Încercaţi-vă norocul cu bagheta în mână! Veţi puteà 
face, în cazul cel mai rău, o bună preumblare. 

* 

r^ Somnul. S'au schimbat vremurile. Pe timpul lui 
Omer somnul bătând din aripi se apropià de ostaşul 
obosit și-l învăluiă cu adierile lui îmbătătoare. Astăzi 
în vremea fiziologilor Piéron şi Legendre el este 
o boală ca toate boalele şi părintele lui nu mai este 
un zeu aripat, ci o materie veninoasă care influinţează 
asupra nervilor. 

Muncind, organismul consumă o parte a hranei ce 
o dăm zilnic corpului. Precum la ardere rămâne ce- 
nuga, tot aşa rămân şi in organism anumite substanţe 
cari nu pot fi consumate şi cari prin prezenţa lor îm- 
piedecă funcţionarea regulată a diferitelor organe, dacă 

nu le chiar invenineazá. Cât timp omul e treaz, si- 
stemul nervos lucreazá mereu. Chiar $i in repaos, 
centrele nervoase sunt tot aga de incordate ca si in 
lucrare, gata să primească orice fel de împresii. În- 
cordarea aceasta consumă energie şi în celulele ner- 
voase rămâne un fel de lichid care împiedecă activi- 
tatea celulelor precum cenușa impiedecă arderea. Li- 
chidul acesta al oboselii celulelor nervoase a fost 
găsit acum de curând de fiziologii francezi Piéron si 
Legendre. Neuronii încărcaţi cu acest lichid, prin tinc- 
tură nu se mai colorează aga de mult ca cei sănătoşi 
şi in jurul nucleelor au un inválig mai întunecat. Ex- 
perimeutele le-au fácut cu 13 cáni, cari nu au dormit 
150—200 ore. in sistemul nervos al animalelor obosite 
au mai observat şi alte schimbări a căror studiare 
incá nu e terminatá. Lichidul obositor, introdus in 
corpul animalelor odihnite a produs obosealá si somn 
in organismul acestora. Incárcándu-se neuronii de acest 
lichid activitatea lor încetează si au lipsă de rápaos ca 
circulația sângelui să transpoarte, plămâni si rinichii 
să curețe materiile străine. lar aceasta e posibilă numai 
în timpul în care organismul întreg pauzează, în 
timpul somnului. Dacă sângele ar puteă transportă 
mai ușor materiile obositoare din neuroni, noi nu am 
fi siliți să dormim a treia parte a zilei. Cu cât se 
obosește mai mult sistemul nervos, cu atât mai mult 
trebuie să dormim. O lucrare psihică reclamă mai 
mult somn decât una fizică. Comunicatul medicilor 
francezi pare a fi o apologie a somnului ca măsură 


a activităţii spirituale. Dormi mult fiindcă te-ai gândit 


mult şi adânc. 
De acum putem dormi in pace! 
* 

Moartea naturală si nervositatea. Cele mai noi 
$i mai avansate păreri în ştiinţa medicală despre 
moartea naturală se pot rezumă în o propoziţie care 
la aparenţă e o contrazicere a obiectului: Toţi câţi 
mor de moarte naturală, mor înveninaţi. Boalele cu 
bacilii lor, nu omoară direct ci înveninându-ne cu 
toxinele ce le produc în corpul nostru. Dacă organismul 
se poate luptă cu toxinele microbilor, am mai avut 
zile. Moartea nu se apropie decât de organismele 
slăbite. E deci natural ca ştiinţa medicală să-și în- 
drepte paşii căutând influinfa ce o au diferitele se- 
crefiuni asupra organelor. Sunt o seamă de medici 
cari cred, că diferitele sucuri, secre(iuni ale organis- 
mului sunt principalii factori ai sănătăţii, binelui sau 
răului de pe pământ. Un medic chimist spune că ner- 
voşii au o mai mare cantitate de acide în corpul lor. 
Acidele presionează asupra sistemului nervos şi acei, 
cari sunt în împrejurimea celor cu multe acide in 
organism, trebuie să sufere nervozitatea lor. Îndeosebi 
acidul fosforic ar fi cel mai mare vinovat. Nimicim 
acidele de prisos şi am vindecat şi nervozitatea. Ar 
fi o bună invenţie ia timpul nostru, când fiecare are 
pe câte cineva de vindecat. 

* 

Tuberculoza cel mai mare gáde al omenimei până 
acum nu a putut fi impiedecatá, decât cu succese în- 
doelnice ale unei vindecári naturale. Doi medici Mehler 


$i Ascher spune cà ar aveà succese cu un preparat 
pus in comerciu cu numele de Euzytol. O infusiune 
directă a acestui preparat vindecă chiar cazuri in 
cari mai înainte moartea eră sigură. Omorând bacilii, 
vindecă ranele plămânilor. Tot in contra tuberculozei 
a preparat şi Dr.-ul Friedmann un ser ре care 
l-a vândut în America cu 1,925.000 dolari. În Statele- 
Unite s'au înființat 36 institute Friedmann cu spese 
de 24 milioane cor. În Europa nu а dat voie să-l în- 
trebuinfeze, dar dacă se va adeveri de bun, binefacerile 
acestei medicine se vor simţi și în continentul nostru. 
Americanul e mai practic decât să cheltuiască zadarnic. 
+ 

Dervişii mohamedani sunt cunoscuți si la noi prin 
fenomenele de extaziune ale levitației. Întrun mod 
misterios, contrazicánd legilor fizicei (gravitaţiunii) se 
ridică in aer şi stau nemişcaţi fără ca să fie sprijiniți. 
Prof. Schwidtal din Posen se va duce în curând la 
Cairo şi din incredinţarea miliardarului And. Carnegie 
va cercă să pătrundă în tainele acestui ord călugăresc, 


[m] 


Victor Stanciu. 


Insemnări. 


Protocolul deia Petersburg. Publicâm acest do- 
cument istoric, care completează expunerile din primul 
nostru articol: 

„Conferinţa ambasadorilor, întrunită la St.-Peters- 
burg si la care au luat parte, sub președinția mini- 
strului imperial al afacerilor străine al Rusiei, amba- 
sadorii Germaniei, Engliterei, Austro-Ungariei, Italiei 
şi Franţei, spre a se pronunţă asupra diferendului 
care s'a iscat între guvernele bulgar si român cu pri- 
vire la graniţa de miază-zi a Dobrogei: 

Dupăce a examinat revendicările formulate de Ro- 
mânia și concesiunile oferite de Bulgaria. 

Decide: 

1. Oraşul Silistra trebuie atribuit României. 

Noua fruntarie româno-bulgară va plecă dela un 
punct pe Dunăre, la aproape 3 kilometri, la apus, de 
periferia Silistrei, va tăiă drumul Sumlei, apoi drumul 
Varnei, deasemenea la aproape 3 kilometri de peri- 
feria orașului şi va ajunge direct la fruntaria actuală. 

O comisiune mixtă bulgaro-română va fixă la faţa 
locului, întrun termin de trei luni dela data prezentei 
decisiuni, linia frontierei. 

La nevoe ea își va puteă adăogă experţi numiţi de 
puterile mediatoare. 

2. Guvernul român va da o indemnitate acelora 
dintre supușii bulgari locuind Silistra, sau teritoriul 
înglobat la noua frontieră, cari vor fi făcut cunoscut, 
întrun termin de şase iuni, începând dela prezenta 
decisiune, dorinţa lor de a părăsi oraşul sau teritoriul 
mai sus delimitat. 

О comisiune mixtă bulgaro-română, dupăce va fi 
constatat paguba, va fixă totalul indemnităţei. 

La nevoe ea va puteă să-și adaoge experți numiţi 
de puterile mediatoare. 

3. Conform angajamentului pe care s'a declarat 
gata să-l ia, Bulgaria nu va ridică nici o fortificatiune 
dealungul frontierei. actuale, dela Dunáre la Marea 
Neagră. 

O comisiune mixtă va determină într'un termin de 
şase luni, începând dela prezenta decisiune, zona în- 
lăuntrul căreia Bulgaria îşi interzice de-a construi 
lucrări întărite şi se obligă să radă acele din lucrările 
sale cari s'ar puteă găsi acolo. 

La nevoe, ea va puteă să-și adaoge experţi numiţi 
de puterile mediatoare. 

4. Conferinţa înregistrează declarafiunea făcută la 
Londra de delegatul Bulgariei şi consemnată în pro- 
tocolul dela 16/29 lanuarie 1913, după care „Bulgaria 
consimte a da autonomia şcoalelor şi bisericilor cufo- 
valahilor aflátori in viitoarele posesiuni bulgare, întru 
cât aceste şcoli vor fi frecventate de copiii cuţo-valahi, 
şi de a permite crearea unui episcopat pentru aceiaşi 
cufo-valahi, cu facultatea pentru guvernul român de-a 
subvenţionă, sub supravegherea guvernului bulgar, 
numitele instituţiuni culturale“. 

Înainte de a se despărţi, conferința ţine să aducă 
omagiu dispoziţiunilor cunoscute ale Bulgariei de-a 
menţine şi de-a strânge din nou legăturile sale de 
prietenie cu România. 

Dispoziţiuniie acestea uguránd în mod deosebit sar- 
cina sa, conferința exprimă convingerea că puterile 
vor fine seama Bulgariei de jertfele pe cari a fost in 
situațiune de-a i le cere. 

Făcut în S exemplare la St.- Petersburg 26 Aprilie 
până ?n 2 Maiu 1913. — Sazonow, F. Pourtalés, George 
W. Buchanan, D. Thurn, A. Carlotti, Delcassé". 

Ady Endre. E numele unui poet ungur neaoş, mo- 
dernist şi — nu te miră d-le Isac — de talent, care a 
imbogăţit literatura ungurească cu creaţiuni artistice 
de valoare, nu ca d-l Isac pe cea românească. Ady 
e un suflet democrat, un socialist, care se simte ce- 
tátean al pământului întreg, toţi oamenii îi sunt fraţi, 
afară de cei proşti şi fără de talent... Excepţie face 
numai cu d-l Isac, dacă e adevărată lauda moder- 
nistului nostru că e prietin cu Ady. Talentatul scriitor 
ungur in Nr. 10 din 16 Maiu a. c. al revistei „Nyugat“ 
se angajează la o „dispută“ cu d-l Goga, apărând pe 
Ovreii literaturii unguresti. „Dumnezeu a creat un 
singur lucru bun pe seama Ungurilor, pe Ovrei“ ne 
spune d-l Ady, cari au regenerat rassa și gândirea 
ungurească, au europenizat-o. Și d-l Ady găseşte expli- 
саја antisemitismului românesc concretizat de 4-1 Goga, 
în invidia ce o avem faţă de cultura ungurească 
superioară, pe care noi nu o vom puteă cuceri nici 
atunci când vor fâlfăi steagurile româneşti in inima 
Ardealului şi dorobanfii regelui Carol vor poposi pe 
malurile Tisei. 

Regretám că mintea cizelată a d-lui Ady n'a înţeles 
articolele prietinului său Goga, care a susținut un singur 
lucru: că prin întroducerea elementului ovreiesc în sânul 
poporului unguresc s'a falşificat caracterul etnic al 
acestuia şi s'a desnafionalizat cultura lui. Nu e vorba 
despre superioritatea sau inferioritatea acestei culturi, 


ci de caracterul ei naţional. D-l Ady nu poate contestă 
că fiecare popor îşi are cultura lui proprie, rezultată 
din fiinţa lui etnică. Îi recomandăm să cetească 
cartea: „La nationalité francaise, sa formation“ de 
Jules D'Auriac (Bibliothéque de Philosophie scienti- 
fique), unde se accentueazá pericolul ce-l prezintà 
infiltrarea străinilor in sânul unui popor. În Ungaria 
Ovreimea a pătruns numai în clasa burgheză, nobilimea 
şi poporul au rămas intacte. Ungurii naivi, impreună 
cu d-l Ady, cred că i-au asimilat pe Ovrei. Adevărul 
e tocmai contrarul: Ovreimea asimilează cu paşi repezi 
burghezia ungurească, fiindcă e o rassă mai tare. Celor 
ce vreau să ştie ce insemnează puterea ovreiască de 
asimilare le recomandăm să cetească capitolul V, „Der 
Eintritt der Juden in die abendlündische Geschichte", 
din carlea lui Houston Stewart Chamberlain, ,Die 
Grundlagen des XIX. Jahrhunderts“. 

De încheiere ne exprimăm bucuria că stima[ii con- 
fraţi dela „Nyugat“ s'au hotárit să dea piept cu cu- 
nostinta limbii româneşti. De vor aveà răbdarea să 
înveţe „a paraszt oláh nyelvet“ (proasta limbă româ- 
neascâ), nădăjduim că ne vor puteà apreciă în merit 
şi nu ne vor mai acuză că invidiem biata cultură un- 
gurească, despre care chiar un academician ungur 
spuneă mai anii trecuţi că e o caricatură a celei 

Scoli cálátoare. De vreo 2—3 ani incoace in fie- 
care primávarà are Sibiiul nostru prilejul de a primi 
numeroşi oaspeţi mici de prin satele românești ale 
Ardealului. S'a fácut anume obiceiul ca elevii claselor 
superioare dela scoalele noastre primare să facă, sub 
conducerea învăţătorilor lor, excursii de studii la Sibiiu. 
Din punct de vedere pedagogic valoarea acestor ex- 
cursii nu se poate preţui. 

Joi în 16/29 Maiu, au fost elevii dela patru scoale 
în Sibiiu, sub conducerea alor 10 învățători. Au fost 
anume elevii din Tilişca (protopopiatul Săliște), cei 
din Sebesul de jos si din Porceşti (protop. Avrigului) 
şi cei din Tălmăcel (prot. Sibiiului). Pe baza unui 
program stabilit dinainte, excursioniştii au vizitat lu- 
crurile mai însemnate ale oraşului, având astfel pri- 
lejul să vadă cu ochii multele lucruri despre care 
până aci inváfaserá numai din cărţi. 

Excursioniştii din Tilişca şi cei din Sebeșul de jos 
au avut şi norocul de a vedeà pe I. P. S. S. mitropolitul 
loan Mefianu, care li-a ţinut o frumoasă cuvântare 
plină de sfaturi înțelepte. Aceiagi.excursionigti au avut 
norocul să ascuite in sala festivă а „Asociaţiunii“ ре 
cântăreții nostri, doamna Triteanu, Mărcuș si Crişan 
şi pe pianistul Henrich, cari tocmai ţineau repetiţii 
pentru ,Cavalleria rusticană“, şi cari le-au cântat mai 
multe doine româneşti, după care și ei au cântat, 
in două voci, câteva cântece frumoase. Trecând de 
acolo in sala de bibliotecă si în sala de lectură, li 
sa vorbit pe larg despre aceste instituţii. Tot cu 
această ocaziune micii excursionigti au vizitat şi mu- 
zeul naţional, unde custodele muzeului le-a explicat 
cu deamănuntul diferitele obiecte, arătând rostul şi 
însemnătatea ce о au ele întrun muzeu, stârnind în 

sufletele fragede dragostea și iubirea, faţă de tot ce 
e românesc, 

E un simptom foarte imbucurátor că numărul ex- 
cursiilor şcolare sistematice creşte din an în an. Ar 
trebui să nu fie școală care să nu devie măcar odată 
pe an 0 „școală călătoare“. 

88 

Liga Culturală şi-a ţinut congresul anual la Piatra- 
Neamţ, discutând o mulţime de chestiuni și hotărând 
să înceapă o acţiune serioasă pentru ajutorarea „îra- 
{Шог subjugafi^. D-l lorga a reintrat în comitetul 
Ligii, ceeace ne bucură, deoarece pe d-sa îl știm un 
om al faptelor. Aşteptăm ca punctele cuprinse în 
declaraţia ce-a votat-o cu însufieţire congresul Ligii 
să fie executate. Aşteptăm... 0-1 lorga in congres a 
mai spus: „Ziariştii români de dincolo să nu se supere, 
dar sunt în decădere. Din impăcarea Românilor ar- 
deleni a rezultat tonul slab, lipsa de vigoare a ziarelor 
de acolo. Eu infeleg împăcarea ideilor cu sacrificiul 
oamenilor, dar detest impăcarea oamenilor cu sacri- 
ficiul ideilor“. 

Aviz comitetului naţional si d-lui Stere. 

O intrebare: nu ne-ar puteă tineà şi pe noi în cu- 
rent „Liga Culturală“ despre lucrările ei, trimiţându-ne 
publicafiunile ei? 

Credem că unitatea culturală pentru care luptă îi 
impune această datorie. 

Spicuiri. O reuniune de femei a împlinit vârsta de 
50 de ani. lubileul şi 1-а serbat în tăcere, fără orice 
alaiu. Întrun primarticol, în care se spune că această 
reuniune a fost caracterizată prin modestie, se ex- 
clamă: 

„Noi însă nu putem trece aşa pe neobservate peste 
această piatră demarcafionalàá din (!) calea evo- 
lufiunei noastre ca popor trezit la conştiinţa fiinţei 
sale si dornic a-și ingrădi existenţa cu toate acele 
atribuţiuni, cari condiţionează astăzi munca culturală 
şi civilizatorică a unui popor, pătruns de convingerea, 
că trebuie să-și ocupe cu demnitate locul în concu- 
renta generală a neamurilor chemate la lumină de 
boldul irezistibil al libertăţii!“ 

Fire-ar al naibii de „bold“ irezistibil al libertăţii 
care chiamă la lumină neamurile în a căror concurenţă 
generală trebuie să-şi ocupe cu demnitate locul un 
popor dornic să-şi ingrádeascá existenţa cu toate acele 
atribuţiuni cari condiționează astăzi munca culturală 
şi civilizatorică a unui popor, trezit la conştiinţa fiinţei 
sale! ... 

De nu eră el, boldul acesta iresistibil, scăpam de 
tortura acestei befii de cuvinte fără legătură... 

* 


La „Informaţiuni“ cetim întrun ziar cotidian: 

Primăria a votat 10 milioane pentru pavoazarea 
străzilor Bucureştilor“. 

Fireşte, scriitorul voiă să spună pentru „pavarea“ 
străzilor... 

Pavoazare inseamnă impodobirea cu steaguri. 

Pentru fondul ziariştilor. 


Domnul arhitect Petre A. Antonescu a binevoit a 
ne trimite 50 de exemplare din albumul d-sale Clădiri 
și studii, case, biserici, monumente, palate, 
încercări de arhitectură românească și cla- 
sică, spre a le vinde în beneficiul fondului ziariştilor. 

Albumul e de toată frumusefa și cuprinde 40 de 
planșe artistic executate. 


Administrația noastră vinde exemplarul numai cu 
at си 


3 cor. 50 bani. 


Cetilorii cari se vor grăbi să și-l cumpere, vor aveà 
în casă o operă de artă și vor sprijini și așezământul 
atât de folositor, menit să vină în ajutorul ziariştilor, 
a acelor mai idealisti si mai săraci muncitori în ogorul 
culturii naționale. 


Poșta redacţiei. 
— Manuscrisele nu se înapoiază. — 

P. P. Neafi face o mare bucurie, dacă aţi binevoi a 
ne trimite impresiile D-Voastră din râsboiu. 

Raul Dan. Fiindcă ne întrebaţi, vă sfátuim să nu 
vă cheltuiţi paralele pentru volumul de poezii... mai 
bine stati cu ei-o lună la Tekirghiol 

I. P. Е. Regretám cà nu putem întrebuinţă materialul 
ce-aji binevoit a ne trimite. — Vă vedem bucuroși la Sibiiu. 

E. S. Publicăm pe cea mai reuşită, ca să Vă puteți 
simţi măgulit. Noi n'am avut acest sentiment, cetind ver- 
surile D-Voastre. 

Moment. 
Se tângue in coastă plopii 
Şi râul cântă glasul popii; - 
Iar vântul 
Şi-a înnăsprit de tot cuvântul: 
Smunceste florile din brâu 
Şi bate fragedul părâu 
Ce-aleargă pe 'nfloritu-i pat, 
Ca un copil înspăimântat... 
Si degete de ploae 
Ca furii-mi ciocâne 'n odae!... 


Furat de-al vremii aspru cânt, 

Îmbrac al chinului veşmânt 

Şi prin văzduhul cenusiu 

Eu sbor cu propriu-mi sicriu! 
Călătorie sprâncenată . . . 

E. Lovinescu, Aripa morții, roman. Edit. „Fla- 
căra“. Bucureşti, 1913. Preţul: 1 leu 80 bani. 

Vintilă |. Brătianu, Bugetul. Spre o nouă po- 
litică financiară a statului. „Biblioteca politică“ Nr. 5. 
Editura „Flacăra“. București, 1913. Preţul: 60 bani. 

Frances Hodgson Burnett, Micul Lord, pre- 
lucrare de losif Nădejde. „Biblioteca pentru toţi“ 
Nrii 747—748. Edit. Librăriei Alcalay. Bucureşti, 1913. 
Preţul: 60 bani. 

L. Tolstoi, Pamfil și Iuliu, povestire din timpurile 
intáilor creştini, trad. de I. Constantinescu-Delabraia. 
„Biblioteca pentru toţi“, Nr. 802. Edit. Librăriei Alcalay. 
Bucureşti, 1913. Preţul: 30 bani. 

Shakespeare, Negufătorul din Veneţia, comedie 
în 5 acte. Traducere din englezeşte de Const. Al. Ste- 
fánescu. București, 1912. Preţul: 75 bani. 

Gh. Voina, Păcate. Cântece de demult. Stropi de 
rouă. Sbor de fluturi. laşi, tip. Progresul. Preţul: lei 1.75. 

Elena Farago, Din taina vechilor răspântii. 
Editura tipografiei „Ramuri“. Craiova, 1913. Preţul: 
2 lei. 

Doctorul F. Grünfeld, Vieafa sexuală. Editura 
Librăriei Sfetea. Bucureşti, 1913. Preţul: 1 leu. 

Delavrancea, Hagi Tudose, comedie în 4 acte. 
Edit. Minerva. Bucureşti, 1913. Preţul: 2 lei. 

Const. A. Giulescu, Priveliști și amintiri. Edit. 
Minerva. Bucureşti, 1913. Preţul: 1 leu 50 bani. 

Octav Minar, Artistul Reginei. Grigore Mano- 
lescu, Edit. Librăriei Socec, Biblioteca Iaşilor, Nr. 26. 
Preţul: 20 bani. 

Leon Tolstoi, Cazacii, trad. de Ernest Esca. 
Vol. I. și vol. Il. Biblioteca „Minerva“ N-rii 126 şi 127. 
Preţul: 30 bani. 

Catulle Mendes, Romanul roșu, trad. de V. Trifu, 
Biblioteca Minerva, Nr. 128. Preţul: 30 bani. 

N. Vaschide, Somnul și visul, trad. de Mihail 
Negru. Biblioteca Minerva, Nr. 130. Preţul: 30 bani. 

Victor lamandi-Adrian, Poporanismul literar 
al vieții românești. lagi, 1913. Preţul: 1 leu. 

Virgiliu N. Drăghiceanu, Catalogul colecțiu- 
nilor comisiunii monumentelor istorice. Partea 1. Edit. 
Casei Bisericii. Bucureşti, 1913. 

Virgiliu, Eneida, trad. de N. Pandelea. Edit. 
Minerva. Bucureşti, 1913. Preţul: 2 lei 50 bani. 

E. Lovinescu, C. Negruzzi. Vieaja si opera lui. 
Edit. Minerva. Bucureşti, 1913. Preţul: 2 lei. 

A apărut în editura librăriei C. Sfetea: Biblioteca 
societăţii „Steaua“ ă 20 bani exemplarul: 

Nr. 29. Povestea cerului, de Victor Anestin. 

Nr. 30. Povestiri, de 1. Agârbiceanu. 

Nr. 31. Boalele mai de seamă ale vitelor și lecuirea 
lor, de N. Filip. 

Nr. 32. Ostașii noștri. Poezii de V. Alexandri. 
vacilor de lapte, de N. Filip. 

Nr. 34. Istoria literaturei române moderne de prof. 
N. L. Apostolescu. 

Nrul 11, 1913. 


Sahul. Mid 
Problema N-rul 2. 
de S. Semerad. 

anim, 

2 3 


Alb. 
Mat după două mişcări. 


Partida N-rul 2. 
— Jucată la New-York, 22 lanuarie 1913. — 
Alb: Marschall; Negru: A. Kupchic. 

Biblioteca scriitorilor dela noi 

3.25528 
apare sub auspiciile 

,HAsecdafiunii pentru literatura română şi cultura poporului român“ 


sub îngrijirea d-lui Oct. C. Tăstăuanu. 


wawu: Schițe și povestiri 


de 
Ion Agârbiceanu. 


Volumul cuprinde 17 schițe și povestiri ale talentatului scriitor din Ardeal, 

care zugrăveşte în colori sugestive vieața dela țară. Povestirile cuprinse în acest 

volum sunt selecționate din întreaga operă a lui Agârbiceanu, aşa că elef)dau 
о icoană a talentului viguros cu care e înzestrat scriitorul nostru. 


Preţul unui volum: 2 Cor, (2 lei 50 bani). 

Primul volum: Am intiri 


schiţe si novele 
de 


Alexandru Ciura 


in care se zugrávesc crámpeie din vieata de student, sbuciumări din lupta 
sufletelor desrádácinate, cari s'au тирі de lângă vatra ţărănească și s'au făcut 
cărturari, apoi scene din traiul patriarchal al băieșilor si mofilor din Munții- 
Apuseni si amintiri din plăpânda lui copilărie. E cel mai bun volum a talen- 


tatului scriitor Al. Ciura. Volumul e precedat de o recensiune critică scrisă | 


де d-l Oct. C. Tásláuanu si de portretul lui Ciura. 


Preţul unui volum: Cor. 1.60. 
Se găsesc de vânzare la toate librăriile, 


RS” Din casa nici unui cărturar român dela noi să nu lipsească 
această Bibliotecă. 7X-N 

pee ama mai ` 


ТОТО 


Са administraţia „Luceafărul“ 


se găsesc de vânzare următoarele 


TABLOURI 


Lionardo da Vinci . Cina cea de tzină 


Când veniți la Sibiiu, cercetati 
primul depozit românesc 
=—===———.— de = 


asortat cu instrumente din cele 
mai bune fabrici, în nuc mat sau 


piane, pianine s armoniuri | 


: ; š . Frumoasá Florentiná 
poleit. negru, mahagon, palisandru | В ‘Monna Lisa 
veritabil, construcţie modernă, cu Д Raffae! ...... Nunta Mariei cu losif 

mai ieftin ca ori unde. (o ЕЕ Madona Sixtină 
pret zuo co Ml]. o9 Frumoasà grádináreasá 
= Transportul și pachetarea gratuite. = | PCR Isus pe cruce 
Scoalele, reuniunile de cântări $i alte lan Van Eyck. . . Altar. 
instituții culturale primesc favor special. р . 

A А MUT Рз озї fiecărni exemplar 20 bani 
Armoniuri de școală uses == plus porto . . . . 10 bani. 
10 ani garanţa. == Plătire în rate. Cel ce comanaă toate tablourlie 

[| [| le primesc franco cu 1.60 banl. 


TIMOTEI POPOVICI 


profesor de muzicá. 
Sibiiu (Nagyszeben), Str. Cisnádiei Nr. 7. 


Administraţia 


„LUCEAFĂRUL“ 
І SIBIIU (Nagyszeben). 


. Capital social Сороапе 1,200.000. 


=== Єбіго-Сопіо la „ALBINA“. = Postsparkassa ung. 29.349. 


„Banca generală de asigurare“ 


societate pe aefii în Sibiiu — Nagyszeben 
este prima bancă de asigurare românească, înființată de institutele financiare (băncile) române 
2 din Transilvania și Ungaria, = 


Prezidentul direcţiunei: Parteniu Cosma, 

directorul executiv al >Albineie şi prezidentul »Solidaritáfiíc. 
i t: face tot felul de asignràri, special asigurări 
„Banca generală de asigurare contra focnlui gi asigurări asupra vieţii în 
cele mai favorabile combinațiuni. —— .C—sn—c— —— 


Telefon Nr. 188. 
_ 7881 "IN чоет 


Asigurările se pot face prin oricare bancă românească, precum şi la agenţii si bărbaţii 
de încredere ai societăţii — Prospecte, tarife şi informafiuui se dau gratis şi imediat. 


Persoanele cunoscute ca acvizitori buni şi cu legături 
:=: pot fi primite oricând in serviciul societăţii. :-: 


„Barca generală de asigurare“ dă informafiuni gratuite în orice afaceri de asigurare fără 
-:- deosebire că aceste afaceri sunt făcute la ca sau la altă societate de asigurare. -:- 


Se eti credere la: ШЙ Banci generale de gua э калыш. ee 


ori la agenturile ei principale din Brașov (fil. ,, Albina'*) si Arad (JozsetiGherczeg-ut 1/a). 

